recursal/SuperWikiNEXT-32B huggingface dataset:
喺線性代數入面，一支**旗**係指一個有限維線性空間V嘅一個上升子空間序列。喺呢到「上升」係指序列入面每一個空間都係下一個嘅子空間（睇埋「過濾 (數學)」）：

{\displaystyle \{0\}=V\_{0}\subset V\_{1}\subset V\_{2}\subset \cdots \subset V\_{k}=V.}
佢叫做旗係因爲有個例子個樣真係好似一支旗：零點、一條線同埋一個平面分別對應住粒「的」、支棍同埋塊布。

設 {\displaystyle \dim V\_{i}=d\_{i}}嘅話咁就有

{\displaystyle 0=d\_{0}<d\_{1}<d\_{2}<\cdots <d\_{k}=n,}
當中 n 係V嘅維度（假設咗係有限），所以 {\displaystyle k\leq n}。一支旗如果符合全部 {\displaystyle d\_{i}=i} 嘅話，就叫做一支**完整旗**，如果唔係就係**唔完整旗**。

畀一支完整旗，可以刪咁其中幾個子空間變成一支唔完整旗，調反轉，畀一支唔完整旗，可以插返中間啲子空間入去變成完整旗，不過有好多種唔同嘅插法。

旗嘅**簽名**係佢嘅維度序列{\displaystyle (d\_{1},\ldots ,d\_{k})}。

基
-

V嘅一個有序基叫做**適應**支旗，若果佢符合對每一個{\displaystyle 0\leq i\leq k}，頭{\displaystyle d\_{i}}支基向量都係{\displaystyle V\_{i}}嘅基。用返線性代數入面嘅證明技巧可以證明每一支旗都有**適應基**。

任何一個有序基都可以整支完整旗出嚟，做法係設{\displaystyle V\_{i}}係頭 i 支基向量嘅生成空間，例如，{\displaystyle \mathbb {R} ^{n}}入面嘅標準旗就係由標準基{\displaystyle \{e\_{i}\}}誘導出來嘅，具體來講，標準旗就係以下呢個子空間序列：

{\displaystyle 0<\left\langle e\_{1}\right\rangle <\left\langle e\_{1},e\_{2}\right\rangle <\cdots <\left\langle e\_{1},\ldots ,e\_{n}\right\rangle =K^{n}.}
適應基基本上係無可能唯一嘅，除非V自己係平凡空間。

喺內積空間入面嘅完整旗有幾乎唯一嘅正交基，佢唯一可以變嘅就係每支向量可以乘一個「單位」，即係長度係1嘅純量（例如1、-1、i）。呢件事用歸納法好易就證明到。

將成件事抽象化嚟講，呢個基喺唔計極大環面作用之下係唯一嘅：支旗對應住Borel羣，內積就對應個極大緊緻子羣。

穩定器
---

一般線性羣{\displaystyle GL\_{n}(\mathbb {R} )}好自然咁作用喺{\displaystyle \mathbb {R} ^{n}}上面，喺呢個作用之下，標準旗嘅穩定器子羣就係可逆上三角形矩陣組成嘅羣。

再一般啲嚟講，一支旗嘅穩定器（對所有i 都符合{\displaystyle T(V\_{i})<V\_{i}}嘅線性映射）用矩陣嚟講（用適應基），就係所有區塊上三角形矩陣所組成嘅代數，區塊大細係{\displaystyle d\_{i}-d\_{i-1}}，下三角形矩陣或者區塊下三角形矩陣嘅行爲唔單止受支旗嘅選擇影響，仲會收到個基嘅選擇影響，上三角形矩陣就唔會。

一支完整旗嘅穩定器子羣係一般線性羣嘅一個Borel子羣，而啲唔完整旗嘅穩定器就係啲拋物子羣。

旗嘅穩定器子羣對支旗嘅適應基有個自由遞移嘅作用，所以除非個穩定器係平凡，如果唔係適應基係無可能唯一嘅，只有兩個情況穩定器會平凡：一係個向量空間V係0維嘅，二係個向量空間係{\displaystyle \mathbb {F} \_{2}}之上一維嘅，亦即係話個向量空間係只有一個基嘅。

子空間套
----

喺一個無限維向量空間V入面，例如做緊泛函分析，旗嘅概念推廣咗去**子空間套**嘅概念。子空間套係一堆V嘅子空間，包含關係喺上面係個全序（即係入面任何兩個子空間，其中一個係另一個嘅子空間），同埋喺任意嘅交集同埋閉線性生成都係封閉嘅。睇埋套代數。

集合論嘅類比
------

用單元素場嘅角度嚟睇，一個集可以當做單元素場上面嘅向量空間（呢個睇法解釋咗好多Coxeter羣同代數羣之間嘅類比）。

係呢個睇法之下，一個集上面嘅排序對應住一支完整旗：例如，一支旗{\displaystyle \{0\}\subset \{0,1\}\subset \{0,1,2\}}對應住排序{\displaystyle 0\leq 1\leq 2}

睇埋
--

* 過濾 (數學)
* 旗流形
* Grassmannian
* Matroid

參考資料
----

1. ↑  Kostrikin, Alexei I. and Manin, Yuri I. (1997). *Linear Algebra and Geometry*, p. 13. Translated from the Russian by M. E. Alferieff. Gordon and Breach Science Publishers. ISBN 2-88124-683-4.
2. ↑  Harris, Joe (1991). *Representation Theory: A First Course*, p. 95. Springer. ISBN 0387974954.

### 書目

* Shafarevich, I. R.; A. O. Remizov (2012). *Linear Algebra and Geometry*. Springer. ISBN 978-3-642-30993-9.
**祖謝·列卡度·蘭保**（粵拼：zou2 ze6 lit6 kaa1 dou6 laan4 bou2；葡萄牙文：**José Ricardo Rambo**，葡文讀音：[ʒoze rikaɾdu rɐ̃wbu]；1971年8月17號—）；花名或簡稱做**列卡度**（lit6 kaa1 dou6；**Ricardo**）或**蘭保**（laan4 bou2；**Rambo**）；佢係巴西一退役足球員，司職後衛。家下做足球教練。

球員生涯
----

祖謝·列卡度·蘭保1998年去香港發展，加盟香港甲組足球聯賽球會南華足球隊，其後效力過晨曦、流浪、愉園同廣東日之泉等多支球隊。

教練生涯
----

祖謝·列卡度·蘭保退役後喺愉園開始執教生涯，其後轉任流浪教練，2007年做南華助教。2008年夏天，天水圍飛馬埋班，直接踢香港甲組足球聯賽，列卡度被委以重任，做呢支新軍嘅教練。

10月8號，天水圍飛馬首次喺主場元朗大球場作賽，以3－2擊敗南華，但係因為派出超額外援，最後被判輸0-3。會方本來想炒祖謝·列卡度·蘭保魷魚，後來因為全體職球員聯署為列卡度求情，會方先至收返。

12月21號，天水圍飛馬喺高級組銀牌決賽以3－0大勝晨曦，成立唔夠半年就贏到首項錦標。球季結束之後，祖謝·列卡度·蘭保未獲續約。

輾轉喺香港教咗幾年波，祖謝·列卡度·蘭保喺2012年離開香港足球壇，轉做廣東日之泉教練。

攷
-

1. ↑  飛馬違規南華判贏3蛋[*失咗效嘅鏈*]
2. ↑  〈飛馬創神話 奪銀牌掃悲情〉. 原著喺2008年12月25號歸檔. 喺2012年8月22號搵到.

出面網頁
----

* HKFA

| * 睇
* 傾
* 改
日之泉JC晨曦  ── 而家嘅陣容 |
| --- |
| 
4 白榮澤 · 
5 李恆滙 · 
6 基藍馬 · 
7 曾健晃 · 
8 夏志明 · 
9 巴利 · 
10 貝奧 · 
11 張國明 · 
12 張春暉 · 
13 梁子成 · 
14 蔡國威 · 
15 黃俊皓 · 
16 梁家希 · 
18 張景驊 · 
19 蘇洋 · 
21 袁浚楠 · 
23 張志勇 · 
25 迪亞斯 · 
26 梁子駿 · 
27 楊賜麟 · 
28 羅拔圖 · 
38 葛祖威 · 
教練： 譚兆偉、招重文
 |
呢篇文講北京東城區同西城區交界嘅正陽門。搵緊南京城牆嘅門嘅話，請睇〈**光華門**〉。

**正陽門**（粵拼：zing3 joeng4 mun4），前稱**麗正門**（lai6 zing3 mun4），北京當地街坊又嗌**前門**（cin4 mun4），係中國北京一城牆門，大元至元四年（1267年）起好，喺西城區同東城區嘅交界，前門大街甲2號（天安門廣場南邊同前門大街北邊之間）。

史
-

佢喺起好初期屬元大都（京師）嘅正南門，大明永樂十七年（1419年）明成祖朱棣起京城時，將京師以南部分擴大咗近1km咁多，重將麗正門向南移。大明正統元至四年（1436～1439年）起多做月城同箭樓、左右閘樓，兼改名做**正陽門**。佢嘅甕城喺民國時期拆咗，而城樓曾經喺大清光緒廿六年（1900年）焚毀後重新起返出嚟。1915年亦翻新過。1988年1月13號被列入全國重點文物。

內部建築喺明清時期凈係皇帝出巡或郊祀時先至開放，直到1991年先至對外開放。

風格
--

城樓
屬樓閣式建築，灰筒瓦綠琉璃剪邊，重簷歇山三滴水結構，通高43.65m，佔地3047m²，佢亦係北京最高同最壯觀嘅城門建築。

箭樓
屬磚砌堡壘式建築，灰筒瓦綠琉璃剪邊，重簷歇山結構，入面有4層樓，通高35.37m。東、南、西三邊夾埋有94隻箭窗響度。

附近嘅交通
-----

地鐵
2號綫：前門站

有關嘅書
----

|  |  |
| --- | --- |
|  | 維基同享有多媒體嘅嘢：**Zhengyangmen** |

* 北京市地方志编纂委员会编 (2013-03-01). 《北京志·综合卷·总述·大事记·历史概要》. 北京: 北京出版社. p. 868. ISBN 9787200096330.
* 《北京市崇文区地名志》. 北京: 北京出版社. 1992-09-01. p. 460. ISBN 7-200-01862-7.
* 《北京市东城区地名志》. 北京: 北京出版社. 1992-10-01. p. 538. ISBN 7-200-01869-4.
* 《北京志·建筑卷·建筑志》. 北京: 北京出版社. 2003-09-01. p. 1014. ISBN 7-200-04939-5.
* 《北京市崇文区志》. 北京: 北京出版社. 2004-05-01. p. 966. ISBN 7-200-01869-4.
* 北京市地方志编纂委员会 编著 (2006-05-01). 《北京志·文物卷·博物馆志》. 北京: 北京出版社. p. 463. ISBN 7-200-06342-8.
**主日學**（英文：**Sunday school**）係基督教教會喺主日（通常係星期日）朝早喺教堂或其他地方進行嘅宗教教育，通常喺主日崇拜之前或之後舉行。主日學嘅形式多元化，每間教會都有唔同，內容多數以查經、教授基本《聖經》內容為主，並由教會指定嘅小組組長、執事、傳道人或牧師負責任教。

天主教講主日學通常係指兒童主日學，基督新教就由學前幼童到長者嘅主日學都有。

由來
--

主日學嘅設立，源於十八世紀英國有好多貧窮工人家庭無法為仔女提供教育同照顧。有一個叫雷克士（Robert Raikes）嘅信徒，有一日佢喺工廠附近睇見一班細路喺度玩。佢哋都係工廠女工嘅仔女，父母為咗生活，唔能夠照顧佢哋，任由佢哋喺外面玩，或者淪為廉價童工，有啲喺街頭成群結黨搞事。雷克士見到呢班細路嘅需要，決意為佢哋提供教育嘅機會。

1780年，雷克士聘請咗四位女教師，以每日一先令為謝禮，開始利用主日崇拜前後嘅時間，教導六至十四歲嘅細路識字、學習聖經，並培育佢哋嘅品德同待人接物嘅態度，亦間接噉照顧佢哋。雖然佢哋每個禮拜只可以上一日，但係佢哋嘅行為已經有改變。城裏面嘅警察同雷克士講，細路已經冇再打交同偷嘢。

三年之後，雷克士喺雜誌分享主日學嘅故事同三年嚟推行主日學嘅經驗。隨即有好多教會開展主日學教育事工，成為主日學運動嘅開頭。其後主日學邁進美國教會，再由美國教會推動發展到世界各地，至今已經有二百幾年歷史。藉住主日學，興起咗無數嘅信徒同領袖。

睇埋
--

* 啟發課程

參考
--

1. ↑  你知道主日學的由來嗎？
**錢雲會案**（中國大陸官方叫**樂清蒲岐"12·25"交通肇事案**）係中國一單車死人案，2010年12月25號上晝九點幾，浙江省溫州市嘅樂清市蒲岐鎮寨橋村村民**錢雲會**，響虹南公路寨橋村路段，畀架車牌「皖K5B323」嘅解放牌重型自卸貨車碌死，司機係啱啱出獄幾日嘅費良玉. 之後幾日有暴動，亦有網上同各國媒體報道，同埋一連串調查。

死者**錢雲會**死前幫寨橋村村民爭取權益，"上訪"咗好多次*幾多次？*。2005年，喺寨橋村村民委員會主任嘅民主選舉裏面，**錢雲會**得 2300 票（九成二嘅選票）當選，村民叫佢做村長。案發之後，死者嘅親屬同埋目擊證人話錢雲會俾人謀殺，之後樂清市警方召開新聞發佈會，叫呢件事做「交通事故」，
當地政府對包括死者女兒女婿嘅家屬，知情嘅村民，同埋外地嚟嘅公民記者未審先判，又派人恐嚇村民，規定村民只能講同公安一致嘅講法，否則就拉人。

公安搶屍引發警民衝突
----------

案發後，村民組織起嚟保護現場。當地公安其後兩度試圖帶走錢雲會條屍，最後喺嗰日晏晝4點將條屍帶走，重同村民衝突。有六個村民後來俾當地警方用涉嫌尋釁滋事呢個理由刑事拘留，當中包括件事嘅目擊證人。錢雲會個女、女婿同埋個仔都俾公安帶走，
囚禁喺看守所。

錢雲會嘅堂細佬錢雲龍（化名）住喺虹橋鎮，佢響10點左右嚟到事發現場。當時交警話畀佢聽，呢單係交通事故，要清理現場。家屬同意清理現場，但要睇咗監控片段，確定死因先。家屬跟住交警去派出所睇，但俾人擋喺門外，話村民打傷咗鎮上嘅警察。

樂清市公安局向《三聯生活周刊》表示，由於村口嘅攝影機測試緊，公安聯絡咗電話公司後，錄咗村民圍攻警察嘅片段。

參考
--

1. ↑  "Rumours over death reveal China's distrust of authority", *BBC, 28-1-2011*
2. ↑  深圳新聞網 (2010-12-27). 〈浙江一上訪村長遭撞死 傳被5人按住由車碾壓〉. 網易. 喺2010-12-28搵到.
3. ↑  人民網 (2010-12-27). 〈浙江樂清定性"上訪村主任死亡"為交通肇事案〉. 網易. 原著喺2010-12-30歸檔. 喺2010-12-28搵到.
4. ↑  2011-1-13鳳凰衛視《社會能見度》錢雲會事件調查
5. ↑  第一財經日報 (2010-12-28). 〈樂清村長之死〉. 新浪財經. 喺2010-12-28搵到.
6. ↑  〈浙江樂清公安官方微博"交通事故說"刪除〉. 《福建省東南快報》. 中青在綫新聞頻道. 2010-12-28. 原著喺2011-01-02歸檔. 喺2011-01-20搵到.
7. ↑  新浪 (2011-01-05). 〈怨恨的鏈條：錢雲會之死與村民之爭〉. 三聯生活周刊. 喺2011-01-05搵到.
| How to read a taxoboxHow to read a taxobox**細葉芒** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
| 亞科 | 黍亞科 Panicoideae |
|
|
|
|
| 屬 | 芒屬 *Miscanthus* |
|
|
|
|
|
|
|
| 種 | **細葉芒 *M. sinensis*** |
|

 |
|
| 二元學名 |
| ***Miscanthus sinensis***Anderss. |
|
|
|
|
|
|
|
|
|
|
|
|
|
|
|

**細葉芒**（粵拼：sai3 jip6 mong1；學名：*Miscanthus sinensis*）係禾本科芒屬嘅草本植物，原產亞洲東邊，而家喺中國大陸、臺灣、朝鮮半島同日本都可以搵到。佢亦係種防水土流失嘅淨化環境植物。

樣
-

植株高0.8～2m，好少有4m，有地下莖；頂似弓。葉纖細；長大概18～75cm，闊大概0.3～2cm。花屬圓錐花序，花色冇固定，但規律從最初嘅粉紅逐漸變紅，秋初轉銀白。

用途
--

稈纖維可以整紙、柴油或建築材料、飼料等。喺歐洲東北邊，部分地區發電廠直接燒區轉為電能，重有時發酵成酒精做燃料。

註
-

1. ↑  江友中、John C. Clifton-Brown、王薇琍、沈姿秀 (2008-05-07). 〈風吹草低見能源〉 (PDF). 《科學發展》. **425**: 20–25. 喺2011-06-21搵到.`{{cite journal}}`: CS1 maint: url-status (link)

連出去
---

* 细叶芒 护花网
* 细叶芒 桂竹园艺
* Flora of China: *Miscanthus sinensis*
細輕仔像
一八七七年出版原詞
**細輕（heng1）仔**，原題**輕仔同佢亞媽**，德文童謠，一八六〇年出版，一個先生作歌詞，當時德國尚未統一，眾邦林立。歌詞取材自一八三五年嘅一首詩，叫**認人**。本身歌詞三段，後人改詞，有二段版，有一段版。又本身故仔歌，再變唱遊歌。第三段，唱遊歌又有佢變化。原詞註腳嘅 ｢調寄**去遠嘅嗰度**｣，指嘅其實係十八世紀德法兩地間嘅一首獵歌嘅頭一句，佢嘅曲調有唔少歌改詞用，但係由於細輕仔變到好流行，好多時用佢名代表。

故仔第一段，話細輕仔年少離家，聞盪天下。出門時，細輕仔興高采烈，亞媽就喊晒咁。第二段細輕仔出去見過世面，過咗唔知幾年，都變大輕仔，樣都唔同晒，想返屋企。第三段，亞輕返家鄉，掂行掂過無人識佢。家姐細妹睇樣都唔知。然而亞媽一認就知亞仔返來。

一九〇〇年左近，德國就好興敎細蚊依支歌，幼稚園有敎，家教亦敎。就此有其他地方版本。支曲世界各地都出名，之不過有啲地方歌詞改到九唔搭八，面目全非。英文改寫到講扒艇，重有講雀講蠅。希伯萊文改講幼稚園。日文伊沢修二經英文傳入支曲，引入時話西班牙歌，至今有唔少日本歌書寫話西班牙。後尾野村秋足改做蝶蝶，講蝶飛，部份有歌頌日王，戰後一九四七年改詞去除，題改用平假名。韓文改自日文，都講蝶。中文有個版本小蜜蜂，講蜜蜂勤力，然而同名都幾個版本，何況又有其他名版本。同一種文都唔同改詞。香港戰後教育署出版小學生歌集，寫咗詞叫五月歌，雖則話德國民歌，都同原詞無關。就咁，道道甚至人人叫法不一。

\relative c'' { \set Score.tempoHideNote = ##t \tempo 4 = 128
        g4 e4 e2 | f4 d4 d2 | c4 d4 e4 f4 | g4 g4 g2|
        g4 e4 e4 e4 | f4 d4 d4 d4 | c4 e4 g4 g4 | e4 e4 e2 |
        d4 d4 d4 d4 | d4 e4 f2 | e4 e4 e4 e4 | e4 f4 g2 |
        g4 e4 e4 e4| f4 d4 d2| c4 e4 g4 g4 | e4 e4 e2 \bar "|."}
Audio playback is not supported in your browser. You can download the audio file.常見曲式咁。之不過並非唯一變化。

文
-

德文名 **Hänschen klein**，廣東音似輕申解。德文為屈折語，字變形就化字義。Hans（類似粵拼：haan1 si̷4）本同英文 John 一樣，至終化自希伯萊文 יוֹחָנָן（類似粵拼：jou6 haa6 naan1），｢上帝係慈悲嘅｣ 咁解。而字尾 -chen 就為屈折，將字義化細，但係亦都將原字變音（Hans 變 Häns，類似粵拼：hen1 si̷4）。亞輕細咗就即廣東話輕仔，而 klein 就解細，即係細輕仔。

攷
-

1. ↑  Wiedemann, Frenz (1877). *Samenkörner für Kinderherzen: als Grundlage für den ersten Religionsunterricht, nach den zehn Geboten und den christlichen Festtagen geordnet, nebst einem Anhange kleiner Lieder nach bekannten leichten Melodien, für Kinder von 6 bis 8 Jahren* (德文) (第10版). Dresden: Dietze. p. 137. 喺2023年1月8號搵到.
2. ↑  Boock, Barbara (2007). *Kinderliederbücher 1770–2000. Eine annotierte, illustrierte Bibliographie*. Volksliedstudien (德文).第8卷. Waxmann. p. 91. ISBN 978-3-8309-1819-6. 喺2023年1月8號搵到.
3. ↑  Vogl, Johann Nepomuk (1835). *Balladen und Romanzen* (德文). Wien: Wallishausser. pp. 21–22. 喺2023年1月8號搵到.
4. ↑  Vogl, Johann Nepomuk. "Das Erkennen" (德文). 喺2023年1月8號搵到.
5. ↑  Erk, Ludwig; Böhme, Franz Magnus (1894). *Deutscher Liederhort* (德文).第3卷. p. 318. 喺2023年1月8號搵到.
6. ↑  〈小學生歌集〉.
7. ↑  〈五月歌〉.
最上面嗰幅係概念圖，跟住愈落嗰啲係製作者整完概念圖之後整嘅嘢。
**概念圖**（粵拼：koi3 nim6 tou4；英文：**concept art**）係插圖嘅一種，指一啲表達基本諗頭嘅圖畫，用意在於向人表達一啲畫嗰個人想像中嘅事物：概念圖常見於電子遊戲同動畫戲等創作品嘅製作；喺製作一份創作品嘅初期，創作者通常會首先開始度橋，而呢個工序嘅其中一環包括咗設計虛構角色以及作為故事舞台嘅世界嘅外形，於是創作者多數會係噉咦畫一柞相對簡單嘅圖畫出嚟，用呢啲圖畫向佢哋嘅同事表達佢哋嘅諗頭－呢啲圖就係所謂嘅概念圖。通常喺同佢哋同事傾完之後，製作者（或者佢哋嘅老細）會覺得角色或者世界嘅設計有啲唔完善嘅地方要改，跟住佢哋就會畫新嘅概念圖，直至佢哋覺得可以郁手真係整啲實質嘅作品出嚟為止。

由畫概念圖至到出實際產品係一個不斷精緻化嘅過程：創作者通常會快手噉畫幾幅潦嘅可能性出嚟，然後做明暗處理（shading；幫幅圖各部份加光暗）等嘅工序，再同佢啲同事一齊揀一幅佢哋覺得好嘅圖；老細岌咗頭之後，佢哋就會郁手整一啲實物，例如係如果整嘅係一隻用三維電腦圖像嘅電子遊戲，佢哋就會開始製作一啲將會喺隻遊戲入面出現嘅 3D 模型（3D model），並且慢慢將啲模型精緻化（即係一開始整咗個初型，然後再執啲仔細嘅位）；喺呢個過程當中，創作者好多時會對個設計進行更改。

睇埋
--

* 畫畫
* 插圖
* 3D 模型
* 圖則
* 建築模型

文獻
--

* Concept Art and Video Game Development. *Gamasutra*.
* Concept Art; are we doing this right?. *Gamasutra*.

攷
-

1. ↑  Shamsuddin, Kalam (2013). "Evaluating Content Based Animation through Concept Art". *International Journal of Trends in Computer Science*. 2(11).
2. 1 2  Concept Art and Video Game Development. *Gamasutra*.
3. ↑  Concept Art; are we doing this right?. *Gamasutra*.

拎
-

* 維基同享中有關概念圖嘅資源類
* Concept Art World.
**方駿暉**，原名**劉志強**，有**方Sir**嘅稱號，係香港馬評人，香港賽馬電視節目主持。1984年喺香港中文大學崇基學院社會學系畢業，曾經喺九龍鄧鏡波學校教經濟同英文科，同時亦以撰稿人嘅身分，喺快報賽馬版寫專欄。1991年，方駿暉離開咗教育界，加入《賽馬勝經》，做馬經部經理，做全職馬評人，先後喺信報、天天日報、跑馬雙週刊、蘋果日報同星島日報寫馬評。

方駿暉喺1995年同前騎師洪維德喺香港有線電視18台主持賽馬節目，之後無綫電視喺1997年得到賽馬節目轉播權，方洪兩人同時轉去該台主持賽馬節目。亞洲電視喺2001年重新得到轉播權，方駿暉返去有線電視18台，繼續做賽馬節目主持人。佢亦有喺香港多份報章寫馬經，以步速、賽績統計嘅科學方法去分析賽馬，其中研究賽馬理論包括「馬房變倍器」、「新馬短頭落敗、鬥心敗壞」、「群駒密攏過終點、不能作準」、「單打獨鬥，賽績優秀」、「同日同程時間比較」等，向讀者提供貼士同解讀賽績。

方Sir會喺佢嘅評馬節目推出「18馬膽」，做全日重心，曾經試過連續十幾個賽日之中得一個「位置」。

2016年，方Sir喺有線評馬節目中突然大叫「紅海灣」，成為觀眾同馬迷嘅熱門話題 。

參考
--

1. ↑  《中大校友》，2000年3月，頁12至13。
2. ↑  〈壹蘋果馬網-方駿暉〉. 原著喺2018年12月15號歸檔. 喺2018年12月14號搵到.
3. ↑  震撼全港馬迷！方駿暉親述紅海灣事件

出面網頁
----

* YOUTUBE用戶:Horse18Leaks
* 方駿暉是最勁-主頁|Facebook
座標: 23°6′12.08″N 113°15′12.04″E﻿ / ﻿23.1033556°N 113.2533444°E﻿ / 23.1033556; 113.2533444

1929年廣州市全圖中嘅龍導尾(藍線圍住)
**龍導尾**（導讀肚，粵拼：lung4 tou5 mei5），係廣州河南海幢寺南面嘅一個鄉，面積廣大，人口密集，街巷眾多，有一百幾道文物古蹟，係電影《絕響》嘅攞景地。

鄉界
--

* 北：興隆里、康公廟、龍船崗
* 東：黃家祠、郊壇頂
* 南：昌盛里
* 西：龍導通津

歷史
--

五代十國時期，南漢皇帝劉龑學似唐朝嗰陣長安城嘅含元殿，喺河南起咗個「南郊壇」，用嚟拜祭天地。殿門口有條路仔，人稱**龍尾道**。

元朝，宋狀元張鎮孫後人搬嚟，成為開村始祖。

清朝，屬番禺縣茭塘司。後嚟，有人將「道」字寫錯，變咗「導」，啲人將錯就錯，一於就叫「龍尾導」，或者叫「龍導尾」。

民國初年，龍導尾地區水浸，沖爛咗好多屋。南市大街、西市大街一帶火燭，成條街商舖着嗮火。

中華人民共和國成立後，同龍田村合併成立二龍街道。文革年間，趙克祈、蔡昌等大戶被抄家。

古蹟
--

龍導尾目前知道嘅古蹟有百幾個，有廟、庵、祠堂同埋民國建築。

廟
* 醫靈廟
* 將軍廟
* 康公廟
* 張王廟

庵
* 寧隱庵
* 祇慧庵
* 覺苑庵

祠堂
* 鄧氏宗祠
* 德坡郭公祠
* 月莊蘇公祠
* 逸臺陳公祠
* 黃家祠
* 羅家廳

民國建築
* 棉苑
* 康廬
* 顧廬
* 遯廬
* 趣園
* 煜園
* 馨園
* 潁川街鑽石屋

古井
* 狀元井
* 南市古井

攷
-

1. ↑  劉偉倫《廣州古蹟高解像》
2. ↑  〈龍導尾:比西關還西關〉 (簡體中文). 南方都市報. 2013年5月29號.`{{cite web}}`: CS1 maint: url-status (link)
3. ↑  〈南漢高祖劉龑迷信天龍 廣州帶「龍」街道達五十多條〉 (簡體中文). 中國網. 2010年9月1號. 原著喺2020年2月24號歸檔. 喺2014年1月12號搵到.
4. ↑  《海珠區志》 (簡體中文). 廣州市海珠區地方誌編纂委員會. 1999.
**起底**／**揭老底**嘅意思係起出某人或者組織嘅底細，通常都包括發掘當事人唔想畀對方知嘅嘢，方法多種多樣。

以前，做呢樣嘢，往往會偷偷摸摸，兼靠技術、經驗、人脈……更要花功夫。近年詞義有變，資訊科技發達，好多時，啲人挖料，就係為咗即刻攞去唱通街。家陣，粵語區網民所講嘅起底，理論上多數都唔犯法，主要係靠用各種萬維網搜尋引擎東摷西摷（機械搜索）。有時，啲人將已經公開，不過四散嘅消息整合發布，務求引起受眾注意某啲關聯同規律，都會美其名作「起底」。

執法人員、私家偵探、新聞記者、特務間諜、小偷大賊……往往會用更加把炮嘅辦法來起底。

中國大陸網絡所謂**人肉搜索**，簡稱**人搜**（區別於機搜，即機械搜索），係一種經互聯網多方合作嘅爆料分享活動，網友聚集，出題目，集思廣益，搵答案，做到「三個臭皮匠，勝過諸葛亮」嘅效果。

呢種集體網上留言活動，有好多時會針對人民公敵，令目標人物冇晒個人私隱，特別係將醜事同罪證揚出來。呢種手段可以係平民百姓用嚟向掌權惡霸討公道嘅無奈之舉。

視乎獵者同獵物有乜關係，起底亦可能俾人用嚟查案蒐證、網絡欺凌、政治迫害、敲詐勒索、姦淫擄掠……

例子
--

### 中國大陸

* 華南虎照片事件
* 姜岩自殺事件
* 王千源事件
* 高跟鞋虐貓事件
* 內湖虐貓事件
* 狗屎女
* 林嘉祥猥褻女童事件
* 最牛宣傳部長
* 甕安事件（俯臥撐事件）
* 南京局長天價香煙事件
* 鄧家貴、習明澤證件資料被公開事件

### 香港

* 女學生懷疑冤枉巴士車長入獄事件
* 港女大鬧元朗聯興行事件
* 賜座男事件‎‎
* 2011年中學生天台親熱短片事件
* 「港女500」事件
* 蔡玉玲查冊案

參考
--

1. ↑  *apps.itsc.cuhk.edu.hk*. 喺2021-06-22搵到. `{{cite web}}`: Missing or empty `|title=` (help)
2. ↑  〈私人空间的10大沦陷区\_新闻中心\_新浪网〉. *news.sina.com.cn*. 喺2021-05-23搵到.

出面網頁
----

* 爆料革命
* 起底喺香港網絡大典上嘅文
* 谷歌人肉搜索，中國谷歌4月1號愚人節嘅玩笑
* 人肉搜索網
* 貓扑人肉搜索
錢納利
**錢納利**（英文：**George Chinnery**，1774年1月5號—1852年5月30號）係英國畫師，不過佢大半生都響亞洲生活，尤其係印度同華南。

名
-

錢納利係氏，名佐治。唐人稱佢錢納利。

生平
--

錢納利響倫敦出世同訓練畫畫。1802年響愛爾蘭已經係出名嘅人像畫家。佢響一七九九年四月十九號響都柏林娶佢老婆馬利安（Marianne）。佢後尾唔鍾意佢老婆，覺得佢醜怪。錢納利老竇有幾條船，而佢阿哥威廉以前有今日基維爾公園（Gilwell）塊地。

錢納利好大使，所以佢爭人好多錢要走佬。一八零二年坐隻叫基維爾（Gilwell）嘅船去咗印度。佢響嗰度重新做畫家，畫咗唔少當地風情。不過佢一八二五年又要避債，去咗中國。從此就留咗響華南。佢敎林官（關喬昌）畫西洋人像畫，而林官之後都係有啲名氣嘅醫學人像畫家，因為林官畫路同佢太近，變咗同佢爭生意，所以佢後尾就唔鍾意林官。佢響華南嘅時間，成日來回珠江三角洲，主要響澳門同廣州。英國佔有香港之後，佢就去咗香港。不過當時香港環境唔係咁好，佢病咗，又返返去澳門。一八五二年就死咗。佢葬響澳門舊基督敎墳場。

*岸邊嘅牧牛人同埋河邊飲水嘅牛*，時間不詳，私人藏品
聖保祿學院

畫作
--

佢嘅畫除咗有藝術價值之外，亦都好有歷史價值，因為佢係十九世紀前中期，響華南唯一一位西洋畫家。佢畫低咗嗰時珠江三角洲嘅平民風景。錢納利亦都留低唔少用來畫畫嘅速寫。佢學咗佢阿爺嘅速記，而佢響佢速寫加上面加上速記做解釋。

而家，澳門藝術博物館收藏咗一部份錢納利嘅作品。

紀念
--

香港上海滙豐銀行因為早期有香港之利，有好多錢納利嘅作品。銀行響二零零五年六月六號到八月廿九號就同香港歷史博物館以以及香港藝術館一齊搞個作品展覽。

葡治澳門政府後期將錢納利寓所嗰條街叫做千年利街（Rua de George Chinnery）。另外，政府亦響一九八二年響故居牆上面加塊紀念牌，不過無幾耐跟埋間屋拆埋。

參考
--

* *Impressions of the East - The Art of George Chinnery*, Hong Kong Museum of History, 2005
* 澳門藝術博物館
《**手捲煙**》（英文：Hand Rolled Cigarette）係2020年上畫嘅港產片，由新晉導演陳健朗執導、劉國昌監製，香港「首部劇情電影計劃」第四屆大專組的得獎作品，香港電影發展局電影發展基金與創意香港資助，林家棟、袁富華、白只、張嘉年主演。

劇情簡介
----

已經退役嘅華籍英兵關超（林家棟 飾）加入黑社會維生，不過近年經濟差，好多時都入不敷支。有一日，南亞裔古惑仔文尼（辛格·哈提汗·比托 飾）為咗避開仇人，無意中入咗關超屋企，文尼以一百萬酬勞請求收留佢五日，關超立即接受。另一邊廂，關超早前有一單江湖大佬大口泰（袁富華 飾）同台灣黑幫菜甫（杜燕歌 飾）嘅走私金錢龜交易，大口泰收貨之後竟然發現貨不對辦，要關超退返一百五十萬訂金！文尼突然攞出一包毒品畀關超換錢還債，事情好似就快完噉，不過文尼又俾大口泰嘅手下捉走！關超究竟會自己逃走，定係冒險拯救呢位相遇相知嘅新朋友？關超吸咗一啖手捲煙，作出咗最後決定！

演員表
---

* 林家棟 飾 關超
* 張嘉年 飾 竹昇
* 袁富華 飾 大口泰
* 白只 飾 辣雞
* 錢小豪 飾 華佬
* 杜燕歌 飾 菜甫
* 朱栢謙 飾 木頭
* 何華超 飾 豆腐
* 周祉君 飾 雲斯頓
* 辛格·哈提汗·比托 飾 卡比
* 張國強 飾 二手店老板

出面網頁
----

* 《手捲煙》喺香港影庫嘅資料
* 《手捲煙》喺豆瓣嘅資料（大陸簡體）
* 《手捲煙》喺時光網嘅資料（大陸簡體）
* 《手捲煙》喺互聯網電影資料庫嘅資料（英文）
* 手捲煙嘅Facebook頁 改維基數據
舊式手提電話
**手提電話**，或者**流動電話**（英文**Mobile phone**），簡稱**手提**、**手電**或者**手機**，係可以周圍都講到嘅電話，唔使喺固定地點用。除咗好似傳統電話咁可以用來傾之外，新一代手提電話可以用來打短訊、收發電郵，甚至可以上互聯網，影相錄片同埋打機。

新式可摺疊式智能電話，三星Galaxy Z系列
手提電話係一推收發站來維持通訊，站連住公共電話網絡，咁樣，呢推站組成手提電話網絡。站與站之間訊號係會重疊，以免通訊中斷。早期叫手提電話網絡做蜂窩，因為網絡覆蓋就好似蜜蜂竇裏面嘅格，一個貼住一個。六角型分佈可以起最少嘅站，最大覆蓋率。英文蜜蜂竇一格格叫Cell，所以英文又叫做**Cellular phone**。

有一啲電話都好似手提電話周圍傾，不過就唔係用手提電話網絡。衛星電話就係一例，係直接同天上面嘅人造衛星轉駁。呢類一般都唔當係手提電話。

早期手提電話都幾大部，大細同水壺差唔多，重有人整電話型嘅水壺賣，所以啲人就叫佢做**水壺**，因為只係有啲錢嘅人先會用，所以就係身份象徵，啲人就叫佢做**大哥大**。

另一講法係，香港電視節目星星同學會有集搵咗洪金寶做嘉賓，話大家叫成龍做「大哥」，洪金寶輩份重高過佢，所以大家叫佢做「大哥大」；而佢又自稱係香港第一個擁有手提電話嘅人，所以手提電話就因為佢而有「大哥大」之稱[未記出處或冇根據]。

再有一講法係，手提電話重未有正式名嗰稱，香港人習慣叫「室內無線電話」做「無線電話」，同時亦有部份人叫手提電話做「無線電話」。無幾耐，有套叫《英雄本色》嘅港產片，片中有個叫「大哥大」嘅角色成日揸住呢種手提電話，所以啲人就叫手提電話做「大哥大電話」。

睇埋
--

* 功能電話
* 智能電話
唔好同**水毒芹**搞亂。

| How to read a taxoboxHow to read a taxobox**毒芹** |
| --- |
| 毒芹嘅花毒芹嘅花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 傘形目 Apiales |
|
|
|
|
|
|
|
|
| 科 | 傘形科 Apiaceae |
|
|
|
|
|
| 屬 | 毒芹屬 *Cicuta* |
|
|
|
|
|
|
|
| 種 | **毒芹 *C. virosa*** |
|

 |
|
| 二元學名 |
| ***Cicuta virosa***L. |
|
|
|
|
|
|
|
|
|
|
|
|
|
| 變種 |
| * 毒芹 *C. v.* var. *virosa*
* 闊葉毒芹 *C. v.* var. *latisecta*
 |
|

**毒芹**（粵拼：duk6 kan4；學名：*Cicuta virosa*），又叫**野芹**（je5 kan4）、**白頭翁**（baak6 tau4 jung1）、**毒人参**（duk6 jan4 sam1）；臺灣嗰邊叫**水毒芹**（seoi2 duk6 kan4；繁體字：**水毒芹**
），英文系國家叫**Water Hemlock**，係傘形科毒芹屬嘅長年生粗大草本植物，喺中國嘅東北三省、西北地區、蒙古附近同周邊、俄羅斯遠東地區、朝鮮半島同陝西、日本一帶嘅沼澤地、水邊同山谷較暗而濕嘅地方先至搵到。佢係世界7種致死率比較高嘅植物。

樣
-

植株高0.7～1m，冇毛。主根短縮，根狀梗有啡色嘅節。梗係單生嘅直立品種，空心圓柱體。葉互生，三角，似披針，長10～30cm；葉柄長15～45mm，基部有葉鞘。花係複傘形花序，生喺樹頂或樹杈；花序梗長25～100mm，上邊生咗大概20個到，每個開15～35朵白花仔，有5嚿花瓣同明顯萼齒，每年夏天時開花。果屬雙懸果，綠品種帶黃色粗棱。成樖嘢雖然有埐臭到頂唔順嘅味，但佢嘅根狀梗有甜味同香氣，喺切斷口會流出黃液體，好似啲樹脂噉，但遇空氣變暗。

毒性
--

毒芹個樣睇落去有啲似芹，但有芹毒素同生物鹼，尤其係根同梗、地上嘅部分植株都有毒，尤其係葉、花同未熟嘅果最犀利。一唔小心食咗佢會有嘔、嘴唇有血泡、反胃、手腳覺得好凍、四肢麻痺；講得巴閉啲，命仔隨時凍過水。

藥用
--

毒芹唔係樣樣都做衰嘢，佢嘅根可以做藥，喺歐洲嗰邊用嚟做藥膏同浸劑嚟醫某啲皮膚病、痛風或風濕、神經痛等功效。但凈可以外用，唔畀食。

相
-

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 梗上邊嘅分枝部分 |
| 梗上邊嘅分枝部分  |

|  |
| --- |
| 葉 |
| 葉  |

|  |
| --- |
| 葉（正面） |
| 葉（正面）  |

|  |
| --- |
| 葉（反面） |
| 葉（反面）  |

|  |
| --- |
| 啱開花無耐 |
| 啱開花無耐  |

|  |
| --- |
| 開咗花之後 |
| 開咗花之後  |

|  |
| --- |
| 啱出果無耐嗰時 |
| 啱出果無耐嗰時  |

 |

睇埋
--

* 毒芹鹼

有關嘅書
----

* 中国少年儿童百科全书 自然·环境 第447页　浙江教育出版社 ISBN 7-5338-1946-2/G·1942
* 北京野花 第234页　北京大学出版社 ISBN 978-7-301-30212-5

攷
-

|  |  |
| --- | --- |
|  | 維基物種有資料講：***毒芹*** |

1. ↑  7 of the World’s Deadliest Plants ENCYCLOPEDIA BRITANNICA
2. ↑  植物性食物中毒--野毒芹 互聯網檔案館嘅歸檔，歸檔日期2013年5月23號，. 放心医苑网
3. ↑  毒芹根 互聯網檔案館嘅歸檔，歸檔日期2017年12月23號，. 中醫世家

連出去
---

|  |  |
| --- | --- |
|  | 維基同享有多媒體嘅嘢：**毒芹** |

* 毒芹 Cicuta virosa L. 中国植物志
* 有毒植物-毒芹 中國科學院植物研究所
* 毒芹 醫學百科
* 水毒芹 -簡介 台灣Wiki
* 昆明植物研究所. 〈毒芹（原变种）〉. 《《中国高等植物数据库全库》》. 中国科学院微生物研究所. 喺2009-02-25搵到.
| How to read a taxoboxHow to read a taxobox**唐芹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 真雙子葉植物 Eudicots |
|
|
|
|
| （未分級） | 菊類植物 Asterids |
|
|
| 目 | 傘形目 Apiales |
|
|
|
|
|
|
|
|
| 科 | 傘形科 Apiaceae |
|
|
|
|
|
| 屬 | 芹屬 *Apium* |
|
|
|
|
|
|
|
| 種 | 西芹 *A. graveolens* |
|

 |
|
| 二元學名 |
| ***Apium graveolens var. secalinum*** |
|
|
|
|
|
|
|
|
|
|
|
|
|
|
|

 **唐芹**（粵拼：tong4 kan4）
（學名：*Apium graveolens var. secalinum*），又叫**芹菜**kan4 coi3，中國古代叫**藥芹**，係傘形科芹屬嘅草本植物，原產地喺地中海邊嘅沼澤地區，而家喺全球各地都可以搵到。佢係華人食嘅其一種菜，亦係調味香菜。

用途
--

芹菜可以做生食同熟食，亦係調味香菜。藥用方面，有平肝清熱同祛風利尿、降低腦甾醇嘅作用。

文化
--

### 中國

芹菜喺中國文化裡面，寓意「勤力」，因為「芹」同「勤」喺粵語同普通話裡面都係同音字。

### 希臘

芹菜喺希臘成日做觀景作物，每逢節日用佢做房屋裝飾；每到競賽日，成日將芹菜花綁成花冠，掛喺冠軍嗰位頭頂度。

睇埋
--

* 西芹
**唔見錢嘅比喻**係耶穌講嘅一個比喻，記載喺《新約聖經》《路加福音》第15章第8-10節。呢個故事係《路加福音》第15章裏面耶穌嘅比喻「三部曲」嘅第一個，另外兩個比喻係迷羊嘅比喻同浪子嘅比喻。

聖經譯文
----

|  |  |  |
| --- | --- | --- |
| 「 | 假如有一個女人十個銀幣，唔見咗一個，噉點算呢？佢一定要點着盞燈，打掃間屋，細心去搵，直到搵到為止。搵到，就邀請朋友同鄰舍來，對佢哋話：「我好開心，我唔見咗嘅銀幣已經搵到，請來同我一齊慶祝啦！」同樣，我話你哋知，上帝嘅天使亦為一個罪人悔改而高興。 | 」 |
| ——《路加福音》15章第8-10節 |

解釋
--

耶穌用一個婦人唔見錢嘅比喻，嚟強調失而復得嘅真理。十個銀幣可能代表一個婦人嘅所有積蓄，若果失落咗一個，都係一件嚴重嘅事。一個銀幣等於一個人喺葡萄園度做一日嘢嘅人工，對佢嚟講，係莫大嘅損失。因此佢要點着盞燈，打掃間屋，細心噉去搵。東方嘅房舍只有一佪窗口仔，可以透入屋嘅光極之有限，因此屋入面通常都係漆黑一片。婦人喺噉嘅情況之下搵銀幣，好比海底撈針。婦人以破釜沉舟嘅精神，終於搵到呢個失而復得嘅銀幣，將佢揸係手度嗰種莫名嘅喜樂實在難以形容。同樣，當一個罪人悔改，上帝同眾天使都喜樂，就好比呢個婦人重獲失去珍貴嘅物品一樣咁開心。

參考
--

1. ↑  〈失錢的比喻〉 (PDF). 原著 (PDF)喺2020年3月15號歸檔. 喺2019年7月23號搵到.

| * 睇
* 傾
* 改
耶穌嘅比喻 |
| --- |
| 比喻 | 
* 唔結果無花果樹
* 無花果樹
* 起屋同打仗
* 撒網
* 警醒僕人
* 半夜朋友
* 好撒馬利亞人
* 婚宴
* 種子發芽生長
* 寶藏
* 斗底下嘅燈
* 麵酵
* 唔見錢
* 迷羊
* 主人同僕人
* 芥菜種
* 新舊
* 珍珠
* 法利賽人同稅吏
* 浪子
* 無知財主
* 財主同拉撒路
* 分羊
* 撒種
* 才幹
* 田稗
* 十個童女
* 兩個債戶
* 兩個仔
* 寡婦同法官
* 唔道德管家
* 唔饒恕人嘅惡僕
* 謙卑同待客之道
* 壞農夫
* 兩種起屋人
* 葡萄園工人

 |
**渤海路**，舊名**中心大街**，根據位置唔同被叫做**渤海南路**、**渤海路**或**渤海北路**，係中國山東省壽光市嘅一條南北向重要交通主幹道。北起北環路同原S226省道交匯處，南至南環路同縣道壽堯路連接，全長約10公里，1路公交車縱貫南北。呢條路係壽光商業嘅發祥地，壽光市中心最繁華嘅商業區就係呢條路上，呢條路從聖城街到文廟街嘅路段都係壽光市嘅商業步行街。

名稱
--

渤海路嘅前身係從聖城街到文廟街嘅中心大街。2001年初，壽光市對渤海路進行咗高標準改造。改造後，中心大街被改名做渤海路。

渤海路分做3段：

* 南環路（胡營路口）至農聖街（啤酒廠路口）部分叫渤海南路。
* 農聖街（啤酒廠路口）至文聖街（人民醫院北門路口）部分叫渤海路。其中，聖城街（佳樂家路口）至文廟街（聖都中學路口）部分係壽光市嘅商業步行街。
* 文聖街（人民醫院北門路口）至北環路（西陳路口）部分叫渤海北路。

歷史
--

1960年代，渤海路開始建設。

1972年，渤海路開始修整拓建，路面寬度擴展至8米。

1977年，渤海路路面鋪設磚頭、瓦塊，交通條件得到改善。

改革開放後，第三產業開始以渤海路做根據地衍生。

1982年，渤海路進行路面硬化，從文廟街至建新街段全部改做柏油路。

1993年，又對建新街至南環路（今農聖街）段進行咗硬化。

2001年初，壽光市對渤海路進行咗高標準改造同綠化、亮化。改造後，中心大街被改名做渤海路，從北環路（今文聖街）至南環路（今農聖街）全長4289米。

2004年2月29日，渤海路（聖城街至文廟街段）改造工程正式啟動，同年6月30號竣工並開通。改造後嘅路面變做大理石路面，呢路段都係壽光市嘅商業步行街。

之後，各色商鋪喺渤海路兩邊越嚟越多。同時間，渤海路嘅交通阻塞問題都越嚟越明顯。

為緩解渤海路越嚟越明顯嘅交通擠塞，提高通行效率，自2011年1月4號上晝7點開始，渤海路聖城街路口至廣場街路口實行機動車（公交車除外）單向行駛，機動車只准由南向北行駛。

呢幾年嚟，隨住壽光市機動車保有量嘅越嚟越多同渤海路兩邊大型項目嘅開工建設，渤海路中段（聖城街至文廟街段）出現咗唔同程度嘅路面破損。即使有關部門成日安排修補，但唔能夠從根本上解決問題。同埋，路面修補帶嚟嘅交通擠塞都引起咗廣大民眾嘅不滿，呢種情況喺2015年係最明顯。

按照壽光市2017年城建計劃，市住建局決定自2017年9月24號開始，對渤海路（金光街至文廟街段）實施改造，將原有嘅大理石路面更換做瀝青混凝土路面，並完善交通標線等設施，改造工程預計將喺11月10號完工。

沿途地標同重要組團
---------

喺渤海路同公園街交叉路口西南角的倉聖公園大門口，喺2015年國慶節期間影
肯德基壽光渤海路餐廳，喺佳樂家壽光一店西邊
* 建設大廈
* 倉聖公園
* 凱德華大酒店
* 渤海路商圈
	+ 佳樂家壽光一店
	+ 商業大廈（全福元世紀廣場店）
	+ 名仁摩登城
	+ 城市假日廣場
	+ 新華書店
	+ 名仁新春天購物城
	+ 陽光春天購物廣場
	+ 全福元購物中心店
	+ 百大家電城

主要交匯道路
------

* 渤海南路
	+ 南環路（胡營路口）
	+ 聖陽街
* 渤海路
	+ 農聖街（啤酒廠路口）
	+ 建新街（建設大廈路口）
	+ 公園街（倉聖公園路口）
	+ 聖城街（佳樂家路口）
	+ 新興街（新華書店路口）
	+ 廣場街（購物中心路口）
	+ 金光街（百大家電城路口）
	+ 文廟街（聖都中學路口）
	+ 健康街（人民醫院南門路口）
	+ 文聖街（人民醫院北門路口）
* 渤海北路
	+ 英雄路（原S226省道）
	+ 北環路（西陳路口）

參考
--

1. ↑  壽光1路 8684公交
2. 1 2  〈市民講述身邊道路的變化　記憶：渤海路「長」長了〉. 《中國壽光網》. 原著喺2020-03-28歸檔. 喺2015-10-27搵到.
3. ↑  〈渤海路步行街改造工程紀實〉. 《中國壽光網》. 原著喺2016-03-04歸檔. 喺2015-10-27搵到.
4. ↑  〈1月4日起渤海路由南向北單向行駛 市民很自覺〉. 《中國壽光網》. 原著喺2020-03-28歸檔. 喺2015-10-27搵到.
5. ↑  〈時常修補時常堵 渤海路中段怎麼了？〉. 《中國壽光網》. 原著喺2016-03-04歸檔. 喺2015-10-27搵到.

出面網頁
----

 維基同享中有關Bohai Road (Shouguang)嘅資源類
一隻蟬若蟲蛻皮留低嘅皮
**唔完全變態**mm4 jyun4 cyun4 bin3 taai3（英文：**hemimetabolism** / **incomplete metamorphosis**），又叫**半變態**或者**漸變態**，係種昆蟲發育過程。行唔完全變態嘅昆蟲一世蟲包括三個階段：

* 卵、
* 若蟲（nymph）同
* 成蟲（adult / imago）

三個階段之間逐漸變化，而且冇蛹呢個階段－唔似得完全變態噉，完全變態會有蛹嘅階段（想像毛蟲結蛹再變蝴蝶）。

出名行唔完全變態嘅昆蟲有蜻蜓、白蟻、螳螂同蟬呀噉。

若蟲
--

內文：若蟲
下圖係一啲昆蟲嘅若蟲（佢哋嘅幼體）。例如蝴蝶同飛蛾等嘅鱗翅目昆蟲係行完全變態嘅，佢哋啱啱出世嗰陣係條毛蟲，毛蟲一條條噉，個樣同成蟲（一隻鱗翅目成蟲有兩對佈滿鱗嘅翼）好唔同；呢啲毛蟲生到咁上下會結蛹，身體喺蛹入面溶化重組變成成蟲；好似蜻蜓呢啲行唔完全變態嘅昆蟲就唔同，唔會結蛹，由蛋度生出嚟嘅幼體叫若蟲（nymph），除咗冇翼之外，若蟲望落同成蟲冇乜大分別，若蟲會慢慢生，大到咁上下啲翼就會撐開令隻蟲有能力飛變成成蟲，隻成蟲跟住就會飛去搵伴侶。

* 一隻蜻蜓若蟲；除咗冇翼之外，個樣同隻成蟲經已冇乜大分別。一隻蜻蜓若蟲；除咗冇翼之外，個樣同隻成蟲經已冇乜大分別。
* 一隻螳螂（Mantis religiosa）若蟲一隻螳螂（*Mantis religiosa*）若蟲
* 一隻竹節蟲若蟲一隻竹節蟲若蟲
* 一隻蟬若蟲一隻蟬若蟲

目
-

以下呢啲目嘅昆蟲都係行唔完全變態嘅：

* 半翅目（包括蟬同蚜蟲）
* 直翅目（包括草蜢）
* 螳螂
* 蜚蠊目（包括曱甴同白蟻）
* 蜻蛉（包括蜻蜓）
* 竹節蟲

... 等等。

睇埋
--

* 完全變態
* 發育
* Exuvia

攷
-

1. ↑  McGavin, George C. *Essential Entomology: An Order-by-Order Introduction*. Oxford: Oxford University Press, 2001. pp. 20.
2. ↑  Bybee, Seth (1 May 2012). "*Dragonflies and damselflies: Odonata*" (PDF). *Featured Creatures*. University of Florida: Entomology and Nematology. Retrieved 1 March 2015.
**昌母**（粵拼：coeng1 mou5；中古漢語拼音：**chj**ang），係中古漢語聲母，屬齒音中嘅正齒音，屬章組，係次清聲母。喺後世佢同初母合併成穿母，因爲喺韻圖三等，所以叫做**穿三**（cyun1 saam1）。

擬音
--

學界一致擬成/t͡ɕʰ/。

上古來源
----

喺上古音研究，有個定論叫照三歸知，意思係話昌母來源自知組（端組），係個類似/tʰ/嘅音。

喺粵語嘅演變
------

昌母喺現代粵語演變成c，聲調喺陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 出 | 處 | 春 | 車 | 川 | 昌 | 尺 | 齒 | 臭 | 唱 |
| chjyt | chjox | chjyn | chja | chjyen | chjang | chjek | chjix | chjuh | chjangh |
| ceot1 | cyu2 | ceon1 | ce1 | cyun1 | coeng1 | cek3 | ci2 | cau3 | coeng3 |

調返轉頭，現代粵語中嘅c來源自中古音嘅徹、澄、從、清、初、昌、邪、崇八母。

對於可以區分平捲脷嘅粵語，昌母屬捲脷音，如吳川話，昌母發[t͡sʰ]；梧州話，昌母發[t͡ɕʰ]。成個粵語，平捲分法係濟南型。

喺吳語嘅演變
------

昌母喺吳語歸入清母，對應嘅吳拼係tsh。

喺普通話嘅演變
-------

喺普通話，昌母捲脷，讀ch。

喺日文嘅演變
------

無論吳音漢音，都讀さ行。

喺韓文嘅演變
------

同粵語一樣，讀ㅊ。

喺越南文嘅演變
-------

喺越南文讀x，聲調喺陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
瑞士巴塞爾嘅Neoplan N 6021無軌電車
波蘭格迪尼亞嘅奔馳O405NE無軌電車
**無軌電車**（英文：trolley bus）係一種通常由架空接觸網供電、電動機驅動、唔依賴固定軌道行駛嘅道路公共交通工具。

無軌電車嘅車身同底盤同一般公共汽車好似，但係由於車呔唔過電，唔可以學似有軌電車恁通過軌道形成電流回路，所以要用兩條架空電纜同埋兩支集電桿形成電流回路。一般來講，受電桿離開電纜，部車就會失去動力，不過配有電池、超級電容器或者後備發電機嘅雙動源無軌電車，就可以喺受電桿離開電纜之後離線行駛一段距離。

歷史
--

西門子發明嘅無軌電車
1882年4月29號到6月13號，德國發明家恩斯特·維亞納·馮·西門子（Ernst Werner von Siemens）喺柏林市郊公開演示徂佢發明嘅全球第一部無軌電車。之後，有關無軌電車嘅研究喺歐洲同美國都有進行。1901年7月10號，全球第一個無軌電車載客系統喺德國投入運營。雖然爾個系統喺1904年停運徂，但係爾個系統使用嘅雙電纜雙受電桿模式，奠定徂現代無軌電車動力系統嘅基礎。

參考
--

1. ↑  《电工术语电力牵引》. 中华人民共和国: 国家标准GB/T 2900.36-2003.
2. ↑  《机动车类型术语和定义》. 中华人民共和国: 公共安全行业标准GA 802-2008.
3. ↑  《城市公共交通分类》. 中华人民共和国: 城镇建设行业标准CJJ/T 114-2007.
4. 1 2  《城市公共交通常用名词术语》. 中华人民共和国: 建筑工业行业标准GB 5655-1985.

|  |  |
| --- | --- |
|  | 維基同享有多媒體嘅嘢：**Trolleybuses** |
**錢玄同**（1887年9月12號—1939年1月7號），原名錢夏，字德潛，號疑古、中季，係中國嘅語言學家、語文改革活動家、文字音韻學家、教育家同思想家。做過北京師範大學、北京大學嘅教授。錢玄同俾人尊稱為中國「五四新文化運動嘅倡導者」之一。佢曾主張廢除漢字。

底細
--

錢玄同喺浙江吳興（即係而家浙江湖州市）出世。響1906年，佢去到日本，入早稻田大學。佢喺日本拜見章太炎（炳麟）、秋瑾。後經章太炎介紹，佢加入同盟會，喺度隨章太炎學習文學音韻學，結識了好多章門弟子，後來這些人都成为了著名學者，包括黃侃、魯迅、周作人。回國後，1913年去北京，開始咗佢嘅教育職業生涯，做過國立北京高等師範學校同附屬中學嘅國文經學教員、北京師範大學、北京大學嘅教授。佢喺度從事北京師範大學教育20年咁上下。佢講授嘅課程，係音韻學、說文研究、經學史略、周至唐同清代思想概要、先秦古書真偽略說。做過北京師範大學國文系主任。

錢玄同喺教學同學術研究方面嘅貢獻好出名，佢寫嘅《文字學音篇》，係中國高等學校最早嘅音韻學教科書。而家中國嘅許多音韻學家，如羅常培、魏建功、白滌洲、趙蔭棠、王靜如、丁聲樹，或係錢玄同嘅學生，或受過佢嘅教益。出名嘅歷史學家黃現璠，曾經係錢玄同嘅研究生。

1917年，佢喺陳獨秀主辦嘅《新青年》雜誌投稿，倡導文學革命，成為「五四新文化運動嘅揭幕人」之一。佢喺1918-1919年，做過《新青年》雜誌嘅輪流編輯之一。這一時期，佢曾動員魯迅給《新青年》寫文章。魯迅嘅小說《狂人日記》，係錢玄同催促寫出嘅頭一篇作品，而且頭一次用魯迅做筆名。

錢玄同早年積極宣傳漢語改用拼音文字，主張廢除漢字，曾采用國際音標制定漢語拼音字母。佢同趙元任、黎錦熙等數人共同制定過「國語羅馬字拼音法式」。

響1939年1月17日號，錢玄同喺北京病逝。佢個仔錢三強係出名嘅物理學家。

學人評價
----

* 章太炎話：「弟子成就者，蘄春黃侃季剛、歸安錢夏季中（錢玄同）、海鹽朱希祖逖先。」

* 郭沫若對錢玄同喺古史研究方面嘅一些觀點非常贊賞，話過：錢玄同嘅「這些見解與鄙見不期而同，但都係先鄙而發。」

出名著述
----

* 錢玄同文集（全6卷）

出面網頁
----

* 林天宏：《錢玄同:真的猛士》，載《教育》2009年第27期。
| How to read a taxoboxHow to read a taxobox***火龍果*** |
| --- |
| 火龍果植株火龍果植株 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 石竹目 Caryophyllales |
|
|
|
|
|
|
|
|
| 科 | 仙人掌科 Cactaceae |
| 亞科 | 柱狀仙人掌亞科 Cactoideae |
|
|
|
|
| 屬 | 量天尺屬 Hylocereus蛇鞭柱屬 Selenicereus |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**火龍果**，又叫**紅龍果**、**龍珠果**，係仙人掌科三角柱屬（*Hylocereus*）或蛇鞭柱屬（*Selenicereus*）植物果實，呈橢圓形，直徑10~12cm，外果皮係紅色或黃色，有綠色圓角三角形嘅葉狀體，白色、紅色或黃色果肉，裏面有黑色種子嘅生果。

種植
--

火龍果原產墨西哥、加勒比海同中美洲等地嘅熱帶森林。火龍果喺臺灣種植較多，亦已經喺中國大陸嘅海南、廣西、廣東、福建等省區，同埋馬來西亞各地興起，潮汕地區亦見有啲地方種植，係熱帶、亞熱帶嘅名優生果之一，對火龍果嘅研究亦日漸得到重視。

常見品種
----

* 紅皮白肉種（*H. undatus*(Weber) Britt. & Rose）
	+ 最常見嘅一種品種，較大，甜度低，腥味較重。
* 紅皮紅肉種（*H. polyrhizus*(Weber) Britt. & Rose）
	+ 亦係較常見，腥味較輕。
* 紅皮粉紅肉
	+ 栽培少，單位產量低，冇乜經濟價值。
* 紅皮紫紅肉種（*H. costaricensis*(Weber) Britt. & Rose）
* 黃皮白肉種（*H. megalanthus*(K. Schumann ex Vaupel) Ralf Bauer）
	+ 市面上比較少見，果實較細，核大，清甜而無腥味，食得太多會肚屙。

營養成份同功效
-------

火龍果果實大部分都係水同碳水化合物，含有大量果肉纖維，有豐富嘅胡蘿蔔素，維他命B1、B2、B3、B12、C等，果核內（黑色芝麻狀種子）更含有豐富嘅鈣、磷、鐵等礦物質同各種酶、白蛋白、纖維質同高濃度天然色素花青素（尤其係紅肉），花、莖同嫩芽更加有佢近親（蘆薈）嘅各種功效。

可預防便秘，促進眼睛健康，增加骨質密度，幫助細胞膜生長，預防貧血，抗神經炎，預防口角炎，增進食欲，美白皮膚，防黑斑等嘅功效。

火龍果嘅果肉幾乎冇果糖同蔗糖，糖分以葡萄糖為主，呢種天然葡萄糖，容易吸收，適合運動後食用。不過火龍果嘅葡萄糖唔甜導致大家誤以為呢種係低糖生果，其實火龍果嘅糖分比想像中嘅係要高一啲，糖尿病人唔適宜食太多。

  

紅肉火龍果比起白肉有更多天然色素 – 甜菜紅素。佢係有效對抗細胞變異嘅抗氧化營養素，仲有助減少血管硬化及心血管疾病嘅機會。。

各品種果實
-----

* 紅皮白肉種（Hylocereus undatus）紅皮白肉種（*Hylocereus undatus*）
* 紅皮紫紅肉種（Hylocereus costaricensis）紅皮紫紅肉種（*Hylocereus costaricensis*）
* 黃皮白肉種（Hylocereus megalanthus）黃皮白肉種（*Hylocereus megalanthus*）

出面網頁
----

* 認識植物 ─ 火龍果
* 嘉義市盧厝里的火龍果照片
* 巾幗sina家 ─ 又見火龍果花開了
* 火龍果花圖片
* 火龍果花圖片
* 火龍果綻放之後

參考
--

1. ↑  〈存档副本〉. 原著喺2013年9月17號歸檔. 喺2013年9月4號搵到.
2. ↑  〈三色火龍果各有優勢〉. 喺2021-01-05搵到.
| How to read a taxoboxHow to read a taxobox**紹菜** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 白花菜目 Brassicales |
|
|
|
|
|
|
|
|
| 科 | 十字花科 Brassicaceae |
|
|
|
|
|
| 屬 | 蕓薹屬 *Brassica* |
|
|
|
|
|
|
|
| 種 | 蕪菁 *B. rapa* |
| 亞種 (Subspecies): | **紹菜 *B. r. pekinensis*** |

 |
|
| 二元學名 |
| ***Brassica rapa pekinensis*** |
|
|
|
|
|
|
|
|
|
|
|
|
|
|
|

**紹菜**（粵拼：siu6 coi3；學名：*Brassica rapa pekinensis*／*Brassica campestris pekinensis*／*Brassica pekinensis*），又叫**黃芽白**（wong4 ngaa4 baak6）或**大白菜**（daai6 baak6 coi3）、**津白**，古代嗰時嗌**菘**（sung1)。；係十字花科蕓薹屬嘅一種1~2年生嘅草本植物，原產地喺中國，而家喺東亞地區可以搵到。黃芽白喺中國菜入面成日用到。佢同竹筍、榨菜同大豆一齊係中國四種世界第一蔬菜。

形態
--

紹菜嘅根系比較發達，而且一生就好大而葉有外葉同波葉，其中外葉係綠色，有部分貼住地；而波葉係乳黃或白色。

栽培
--

中國人種黃芽白已經有六千幾年。喺西安新石器時代半坡遺址入面出土嘅一個陶罐入面發現有黃芽白嘅籽，有6000幾年歷史。明朝人李時珍嘅《本草綱目》就咁講：「菘性凌冬晚凋，四時常見，有松之操，故曰菘。今俗之白菜，其色清白。」

明朝以前大白菜係喺江南一帶種植，到清朝康熙年間先至喺北方廣泛栽培。北方人好鍾意食大白菜，每逢冬季會成日儲大白菜過冬。有時重往往儲成幾百斤。

期間大白菜重傳到韓國成為日後泡菜嘅原材料。

品種
--

紹菜嘅品種比較多，有結波同半結波、花心同散葉四種。而結波重可以細分成直筒、高樁同矮樁三種。

有關嘅書
----

* 中国少年儿童百科全书 自然·环境 第400页　浙江教育出版社 ISBN 7-5338-1946-2/G·1942
* 《台湾蔬果实用百科第一辑》，薛聪贤 著，薛聪贤出版社，2001年，ISDN:957-97452-1-8
慧安園外貌
**慧安園**（英文：**Well On Garden**）係香港新界將軍澳一個私人住宅屋苑，喺毓雅里9號，仁濟醫院靚次伯中學對面，寶林邨同旭輝臺之間，喺1994年6月10號入伙，係寶林區第一個私人屋苑。發展商係南豐集團，管理公司係民亮發展有限公司。

設施
--

### 住宅

屋苑共有4座住宅樓，每座樓高43層，每層有8個單位，單位面積由400到700幾平方呎，單位總數係1280個。

### 商場

商場高2層，租戶包括超級市場、酒樓、診所同美容中心。其中1樓酒樓18,029方呎嘅舖位喺2016年4月由「磁帶大王」陳秉志、羅珠雄用8,800萬元買入，將原址改名做「PopStar 慧星匯」，劏出90個舖位分拆出售，面積由70到1,000方呎。

### 配套

會所喺3樓，有一個遊樂場、網球場、一個游泳池（水深：1.1-1.5米）連嬉水池（水深：0.3米）。另有桑拿室，四張乒乓波檯同埋平台花園。

交通
--

屋苑同港鐵寶琳站有一段距離，需行7到8分鐘。附近有小巴來往慧安園同觀塘同仁街。

參考
--

1. ↑  慧安園-寶琳-美聯物業
2. ↑  〈精裝筍盤：將軍澳慧安園 裝修時尚　環境清靜〉. 蘋果日報. 2015-01-11. 原著喺2017-10-21歸檔. 喺2017-10-21搵到.
3. ↑  〈【劏場重現】洗米華擬拆售慧安園商場舖 入場費逾百萬〉. 蘋果日報. 2016-12-02. 原著喺2017-10-21歸檔. 喺2017-10-21搵到.
**方龍飛**（英文：Fong Lung-fei，1972年—），花名「阿飛」，係香港泛民主派政治人，曾任區議員郭平嘅義務社區幹事，而家係離島區議會逸東邨北選區議員。

佢喺2021年，宣佈參與主流泛民唔參加嘅立法會選舉。

政治生涯
----

### 參選2019年區議會選舉

2019年區議會選舉，因應滿東邨入伙，而逸東邨南選區吸收滿東邨後人口過多，逸東（一）邨清逸樓、康逸樓劃入本選區，當時人口估算為24,772人。在任工聯會區議員鄧家彪為咗喺新界東選區鋪路出戰2020年香港立法會選舉（選舉之後被政府以武肺疫情為理由押後），決定放棄連任，改為參選沙田區議會水泉澳選區。於是，工聯會同民建聯聯合提名上屆選舉喺葵青區上大窩口選區落敗嘅劉展鵬參選。因為香港修例風波，親中派逆民意堅持支持修訂逃犯條例，投票人數同投票率均大幅上升，方龍飛攞到5,376票，以超過2,000票差距擊敗劉展鵬當選，民主派首次喺呢區勝出，而郭平亦喺隔離嘅滿逸選區成功連任，令民主派首次全面掌控逸東邨區政。至於離開咗逸東邨居民嘅鄧家彪，亦喺沙田區水泉澳選區落敗。

### 參與2021年香港立法會選舉

喺2021年香港立法會選舉入面，由於北京同特區政府大幅度削減直選議席比例同單方面設立國安審查，所以好多主流泛民主派組織都選擇唔參加。不過，方龍飛就選擇參選港島西區，最後都係落選。

參考
--

1. ↑  "Election Results Overall Results". *2019 District Council Election*. 2019-11-25. 原著喺2020-01-02歸檔. 喺2019-12-30搵到.
2. ↑
3. 1 2  〈立法會選舉首日接十五人提名 九龍中有李慧琼與譚香文〉. 《Now 新聞》 (香港中文). 喺2021-10-30搵到.
4. ↑  （繁體中文）〈2019年區議會選舉 - 選舉結果(離島)〉. 香港區議會. 2019-11-25. 原先內容歸檔喺2019-11-28. 喺2019-11-26搵到. `{{cite web}}`: Cite has empty unknown parameter: `|dead-url=` (help)

出面網頁
----

* 方龍飛嘅Facebook頁
* 離島區議會網頁方龍飛資料
| How to read a taxoboxHow to read a taxobox**桫欏樹** |
| --- |
| 喺日本嗰邊種嘅野生桫欏喺日本嗰邊種嘅野生桫欏 |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 蕨類植物門 Pteridophyta |
|
|
|
|
|
|
|
| 綱 | 真蕨綱 Pteridopsida |
|
|
|
|
|
| 目 | 桫欏目 Cyatheales |
|
|
|
|
|
|
|
|
| 科 | 桫欏科 Cyatheaceae |
|
|
|
|
|
| 屬 | 桫欏属 *Cyathea* |
|
|
|
|
|
|
|
| 種 | **桫欏 *C. spinulosa*** |
|

 |
|
| 二元學名 |
| ***Cyathea spinulosa***Wall. ex Hook. 1844 |
|
|
|
|
|
|
|
|
|
|
|
|
|
|
|

**桫欏樹**（粵拼：so1 lo4 syu6；學名：*Cyathea spinulosa*），又叫**樹蕨**（syu6 kyut3），係桫欏科桫欏屬嘅常綠喬木兼蕨類植物，原產地喺臺灣，而家喺中國嘅兩廣地區、香港、臺灣、海南同東南亞、南太平洋嘅群島、日本琉球群島，重有雲南同貴州、尼泊爾嘅暖而濕地區先至搵到。呢種植物既係世界上最高大嘅蕨類植物，又係一種古老嘅原始植物，甚至係一種熱帶植物。呢種植物喺中國內地列入咗國家一級保護植物。

形態
--

呢種植物一般有3~8m高，最高可以去到20m到。樹幹係圓形，有啲似椰子樹；樹幹冇分枝，但有疏刺或鋪嗮六邊形嘅斑紋。淨係得樹頂叢生咗好多大而長嘅羽狀複葉，好似個雷達噉放射出去，但佢既唔開花、又唔結果、甚至唔出籽（俗稱「三無植物」）。喺佢嘅葉後邊有好多孢囊堆，睇落去好似啲黃斑噉，其實入面重生咗好多孢。

繁殖後代
----

桫欏嘅後代係靠孢嚟生嘅。孢喺熟咗之後，跟住風一齊飄，好似啲飛榕噉，最後落到泥土嗰度發芽。先係生個心形嘅扁平原葉體，而呢筍嘢係綠色，可以光合作用。而且腹面好似鐵線蕨噉生根，甚至可以獨生。喺元葉體腹面前有頸卵器，後有精子器。喺鏡子成熟咗之後靠好多鞭毛喺水度游到頸卵器同卵細胞結合，搞出個合子，而合子重吸收原葉體嘅養料而發展成坯，最後生成樖樹。

用途
--

呢種植物嘅梗有好多澱粉，既可以食，又可以用嚟整器材，甚至可以做藥。

### 藥用價值

桫欏喺藥用方面，有驅風濕、強筋骨、清熱止咳嘅功效。

植物活化石
-----

喺兩億年前嘅恐龍時代入面，桫欏樹喺全球各地都搵到。而且又高又大，甚至幾多下。但由於地殼變遷，好多同桫欏一齊嘅蕨類植物都死嗮，埋喺地底變成煤炭。凈係得返好少蕨類生物一直留到而家。

有關嘅書
----

* 中国少年儿童百科全书 自然·环境 第438页　浙江教育出版社 ISBN 7-5338-1946-2/G·1942

出面網頁
----

|  |  |
| --- | --- |
|  | 維基物種有資料講：***桫欏樹*** |

* 桫欏, Suoluo 藥用植物圖像數據庫 (香港浸會大學中醫藥學院) （繁體中文）（英文）
* 活化石植物"—桫 椤 華南植物園标本馆
* "活化石植物"—桫 椤 美国哈佛大学
* 台灣桫欏 認識植物
* 神奇的桫椤 贵州赤水桫椤国家级自然保护区
* 桫椤 中国植树网
* 桫椤 贵州百科信息网
* 桫椤 百拇医药
《**無間道**》（英文：**Infernal Affairs**），係愛奇藝同寰亞傳媒集團合作拍攝製作嘅時裝警匪網絡劇，由羅嘉良、劉松仁、羅仲謙同王陽領銜主演，並由朱銳、蘇麗珊、廖碧兒、梁靖琪、姜皓文、朱鑑然、吳廷燁、郭政鴻同艾威聯合主演，監製梁家樹。

故仔概念同香港電影《無間道》相似，但同電影版劇情無關。

套劇原裝有36集，有國語版同粵語版。香港無綫電視將套劇粵語版剪輯成30集，安排喺翡翠台播。2019年12月24號，本劇响myTV SUPER播嘅第一至三季國語版本、翡翠台版本同埋粵語足本版全部落架，懷疑同當年香港修例風波期間嘅警民衝突或者本劇版權有關。

2020年11月3號，呢套劇嘅足本版响香港開電視播。

出面網頁
----

* 無間道 - tvb.com

| * 睇
* 傾
* 改
2018年無綫電視劇集 |
| --- |
| 2017年 ← → 2019年 |
| 19:00-19:30檔 | 
* 那年花開月正圓#
* 烈火如歌#
* 三國機密之潛龍在淵#

 |
| 20:00-20:30檔 | 
* 愛·回家之開心速遞

 |
| 20:30-21:30檔 | 
* 誇世代
* 平安谷之詭谷傳說
* 波士早晨
* 翻生武林
* 逆緣
* 宮心計2深宮計
* BB來了
* 延禧攻略#
* 跳躍生命線
* 兄弟
* 守護神之保險調查#

 |
| 21:30-22:30檔 | 
* 溏心風暴3
* 無間道#
* 果欄中的江湖大嫂
* 棟仁的時光
* 飛虎之潛行極戰#
* 天命
* 冒險王衛斯理之無名髮#
* 特技人
* 再創世紀
* 是咁的，法官閣下
* 大帥哥

 |
| 星期日劇集 | 
* 性在有情
* 三個女人一個「因」
* 降魔的番外篇 - 首部曲
* 冒險王衛斯理之支離人#
* 冒險王衛斯理之藍血人#
* 延禧攻略#
* 救妻同學會

 |
| # 外購劇 |
**樹**（英文：**tree**）係一種喺電腦科學上好有用嘅數據結構，重點特性係拃數據有「高低層」之分。

定義
--

睇埋：數據結構
一樖數據樹都係會

* 有若干粒節點（node），每粒節點都儲住咗件數據；而且
* 啲節點分層－除咗做起始點嗰粒節點（根節點；root）之外，每粒節點有一粒（而且頂櫳一粒）母節點（parent；指喺嗰粒節點上面，連住嗰粒節點嘅另一粒節點）；
* 一粒節點可以有若干粒子節點（child / children）；

於是就形成拃節點喺起始點嗰度一層層噉每層都分叉嘅樣，而是但攞粒根節點以外嘅節點，粒節點同根節點之間都有條**獨一無二**嘅路徑連住兩點。喺電腦科學上，啲人通常會將數據樹畫做樹狀圖噉嘅樣，根節點畫喺最頂，根節點嘅子節點會並排噉列喺根節點下面，根節點嘅子節點嘅子節點會並排噉列喺下一層... 如此類推。好似下面幅圖噉，幅圖表示緊樖數據樹，紅色嗰點係樖數據樹嘅根節點，根節點下一層嘅係佢啲子節點，再下一層嗰啲係根節點嘅子節點嘅子節點... 如此類推，而每粒節點入面嗰個整數就係粒節點裝住嗰件數據。

運算
--

睇埋：搜尋演算法
對樹型數據可以做嘅簡單運算有以下呢啲：

* `EmptyTree`，出一樖空嘅數據樹；
* `MakeTree(v, l, r)`，建立一樖二元樹（binary tree；指樖樹每粒節點頂攏得兩粒子節點，好似下圖噉），根節點係 `v`，由兩樖二元樹 `l` 同 `r` 組成；
* `Leaf(v) = MakeTree(v, EmptyTree, EmptyTree)`－建立一樖得一粒節點 `v` 嘅二元樹；
* `isEmpty(t)`，如果 `t` 係樖空嘅數據樹，噉 `isEmpty(t)` 會出 `1`（真），否則就出 `0`（假）；

建立一樖有咁上下複雜嘅二元樹可以用類似噉嘅碼（睇返遞歸）：

`t = MakeTree(8, MakeTree(3,Leaf(1),MakeTree(6,EmptyTree,Leaf(7))), MakeTree(11,MakeTree(9,EmptyTree,Leaf(10)),MakeTree(14,Leaf(12),Leaf(15))))`

應用
--

睇埋：人工智能
喺實際應用上，樹呢款數據結構成日畀人攞嚟儲住一啲有關決策嘅資訊：想像家吓有人工智能研究者想教電腦玩遊戲，想部電腦識捉國際象棋；佢可以（簡化講）教部電腦將捉國際象棋嘅過程想像做一樖數據樹－捉國際象棋可以想像成喺每個時間點（層）度揀其中一個可能選擇（每粒節點表示其中一個可能選擇），跟住再行去下一個時間點（去下一層）嗰度，而每粒節點入面嗰件數據表示「揀呢個選擇嘅效益」。有關數據樹嘅具體應用例子，可以睇吓蒙地卡羅樹搜尋（MCTS）呢種演算法。

睇埋
--

* 數據結構
* 二元搜尋樹
* 蒙地卡羅樹搜尋

攷
-

1. 1 2  John Bullinaria, (2019). *Lecture Notes for Data Structures and Algorithms* (PDF). School of Computer Science, University of Birmingham.
2. ↑  Susanna S. Epp (Aug 2010). *Discrete Mathematics with Applications*. Pacific Grove, CA: Brooks/Cole Publishing Co. p. 694.
3. ↑  Rowan Garnier; John Taylor (2009). *Discrete Mathematics:Proofs, Structures and Applications*, Third Edition. CRC Press. p. 620.
4. ↑  Monte Carlo Tree Search. *Towards Data Science*.
小過卦
**小過卦**，或者就咁叫**小過**，係六十四卦之中嘅第六十二卦。佢上卦係震卦，代表雷，即係☳；下卦係艮卦，代表山，即係☶。所以，小過卦就畫成䷽。為咗方便記住卦象，佢有個名叫**雷山小過**。

卦辭
--

亨，利貞，可小事，不可大事。飛鳥遺之音，不宜上宜下，大吉。

彖曰：小過，小者過而亨也。 過以利貞，與時行也。 柔得中，是以小事吉也。 剛失位而不中，是以不可大事也。 有飛鳥之象焉，有飛鳥遺之音，不宜上宜下，大吉；上逆而下順也。

象曰：山上有雷，小過；君子以行過乎恭，喪過乎哀，用過乎儉。

爻辭
--

初六：飛鳥以凶。

六二：過其祖，遇其妣；不及其君，遇其臣；無咎。

九三：弗過防之，從或戕之，凶。

九四：無咎，弗過遇之。 往厲必戒，勿用永貞。

六五：密云不雨，自我西郊，公弋取彼在穴。

上六：弗遇過之，飛鳥離之，凶，是謂災眚。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**慣性收視**係電視嘅收視率長期不均咁傾向於個別電視台。

造成慣性收視嘅主因係心理，個人（忠實觀眾）冇轉台習慣、受社交圈子（羊群心理）影響、宣傳廣告咁。

遙控器令轉台方便咗，不過慣性都重有。反宣傳都好有效，比如傳聞A台係弱台，所以個個都睇B台，之後A台「低收視」都變「零收視」，廣告收入都唔夠，想翻身都幾難。

慣性心理
----

### 商業心理

由市場學角度研究消費者嘅消費模式同消費者心理有關，消費模性普遍都出現慣性。尤其係老字號公司產品同服務，喺各行各業、服務、國家都會出現，唔係個別現象，難以定性為個別現象。

喺商業社會，運用心理好常見。例如刻意提高定價至整數，製造「平嘢冇好、好嘢必貴」嘅心理錯覺。

媒介使用
----

* 北方新聞網：「雖然因為《小梅醫生》帶起了慣性收視，引發《純與愛》以19.8%既好成績高開，然而即使有《家政婦三田》遊川同彥該樣的金牌編劇將持劇集本身，最受…」
* 香港新浪網：「《ATV焦點》——今日嘅題目係：「有建設冇破壞，究竟《ATV焦點》爆咗未？」史上最富娛樂性的亞視節目難敵慣性收視，現在連健在與否都沒有人知道，…」

慣性收視之嫌
------

### 香港

香港免費電視服務性質同質素相近，無綫電視同亞洲電視嘅「人才」不時轉投對方陣營。2009年無綫《絕代商驕》嘅商業理論同佢嘅表達手法，有唔少地方「雷同」於2000年亞視嘅《世紀之戰》第五集，賣遮一幕。無線鉅作《大時代》嘅監製韋家輝為亞視製作「似乎係大時代續集嘅劇集」《世紀之戰》，同樣由《大時代》嘅主角劉青雲同鄭少秋主演。

因約定俗成嘅習慣，香港有唔少酒店、家居都將電視設定為「一字就係無綫」，而啲人又經常「撳一字」。反映出啲人用電視遙控嘅慣性嘅劇集，無綫嘅《雷霆掃毒》中，陳家碧教陳家俊用電視遙控睇電視嗰時話：「按一字就有電視睇。」。或者呢個該就係《讀心神探》所指出過嘅：「人睇嘢一般係先睇佢左上方」，喺呢度解做電視遙控揀台掣嘅「1」字。

酒樓食肆亦投其所好，都係開着B台，如果個別食客想轉睇A台都幾難。

香港傳媒經常報導無綫情況，甚至報導亞視，而近年傳媒報導嘅亞視多數係負面。

參考
--

1. ↑  〈慣性消費〉. 原著喺2016年3月4號歸檔. 喺2012年11月13號搵到.
2. ↑  [*失咗效嘅鏈*]
3. ↑  〈存档副本〉. 原著喺2012年11月17號歸檔. 喺2012年11月13號搵到.

出面網頁
----

註：以下唔係「慣性收視」嘅研究，但用咗「慣性收視」一詞，並冇對「慣性收視」一詞作出任何證明同分析。

* *亞視vs無線- 如何打破慣性收視既困局*，香港獨立媒體
* *%A6%96%E6%B1%82%E6%89%93%E7%A0%B4%E6%85%A3%E6%80%A7%E6%94%B6%E8%A6%96 求變創新亞視求打破慣性收視*
* *《電視節目欣賞指數調查》- 第二章：香港電視節目慣性收視與欣賞指數，史文鴻，香港理工大學通識教育中心首席講師*
* *《新聞傳媒改革論壇》- p.2.電視市場發展既限制*，崔少明，香港大學新聞及傳媒顧問
* *《港台引入欣賞指數既由來》*，香港電台
* *亞洲電視節目《黃霑香港情之今時往日》第十二集《我愛公仔箱》*
* 林奕華 (2010年). 《等待香港：我與無線既恩恩怨怨》. 浙江大學出版社. ISBN 9787308076722.
|  |  |
| --- | --- |
|  | 維基文庫有原文：
**唐詩三百首** |

《**唐詩三百首**》係一部流傳好廣嘅唐詩選集。唐朝（618年—907年）二百九十年間，係中國詩歌發展嘅黃金時代，雲蒸霞蔚，名家輩出，唐詩有五萬首咁多。孫琴安《唐詩選本六百種提要·自序》話，「唐詩選本經大量散佚，到今日仲存三百餘種。當中最流行而家傳戶曉嘅，要算係《唐詩三百首》」。《唐詩三百首》選詩範圍係相當廣泛嘅，收錄咗77家詩，總共311首，喺數量以杜甫詩數多，有38首、王維詩29首、李白詩27首、李商隱詩22首。係仿《詩經》三百篇（共311篇）之作，從前係家絃戶誦嘅兒童詩教啟蒙書，所以比較淺顯，讀者容易啲接受，俗語有話：「熟讀唐詩三百首，唔識吟詩也會偷。」係中小學生接觸中國古典詩歌嘅最好入門書籍。

呢本書嘅編者係孫洙，別號蘅堂退士，係江蘇無錫人，清乾隆十六年（1761年）嘅進士。孫洙編選嘅唐詩，係依據沈德潛（1673年—1769年）嘅《唐詩別裁》同埋王士禎（1634年—1711年）嘅《古詩選》、《唐賢三昧集》、《唐人萬首絕句選》為主，雜埋其他唐詩選本。《唐詩三百首》嘅題材廣泛，反映唐代嘅政治矛盾、邊塞軍事、宮閨婦怨、酬酢應制、宦海升沈、隱逸生活等。但係《唐詩三百首》都有一啲遺珠嘅憾覺，例如杜甫《自京赴奉先縣詠懷五百字》、《北征》，白居易《新樂府》同埋皮日休等人嘅作品冇被選入。朱自清寫咗嘅〈唐詩三百首讀法指導大概〉一文，近人金性堯根據《唐詩三百首》重新加注。

出面網頁
----

* 
* 
*
唔好同**駿昇街**搞亂。
**晉城街**係香港一街，喺石塘嘴皇后大道西，北低南高，成曲尺形，另一端掘頭，轉角位有小段曲尺梯級，上山道近加倫臺。街拆咗，化成石塘咀市政大廈，英文寫**Chun Sing Street**。原本市政局想叫晉城市政大廈，但至終決定現名，至終晉城個名無留落來。

香港年鑑有記，晉城街，「在大道西四六六號側」。大道西即皇后大道西。

條街亦稱為**食街**。成帶有租客，有貨倉。皇后大道東一頭，曾食檔林立，雲吞麪檔，又有賣其他嘢食。一九六五年，為交通而拆咗一啲住宅。

一九七四年市政局諗好要起大樓，綜合街市、文化同體育。之後收樓。一九七七年到七九年間拆樓，化成吉地當公園，而條街，要到一九八三年打後先至拆，正式起市政大廈。

晉城街梯級，再後先拆。市政大廈中間，又起過條新，做成山道出入口。

按將軍澳有條駿昇街，英文寫法一樣。

通道
--

市政大局新造山道條梯，就似替代晉城街條梯
晉城街可謂上落山涌道，由皇后大道，行過晉城街，再上樓梯，直上山道。再上樓梯，就上到般咸道。無咗晉城街，就行市政大廈，再出樓梯上山道。後來而言，就為街坊老人家集體回憶。

屋宇
--

舊時晉城街，唐樓滿街，唐樓要係戰前嗰隻，有啲內裏木搭，得幾層高。屋都有大露臺。

史
-

戰前，石塘嘴曾有塘西風月，妓院林立，有戲院，依帶甚旺。

街名可追到一九一九年十月十七號，當日刊憲，定名晉城街。

按播音人李我自述，街中有間私塾，叫凱銘學塾，儒生陳凱銘所開。陳先生大清翰林，成七十幾歲。李我後生時喺處讀書。

一九三四年五月十四號，晉城街同加倫臺，有場大火。話說晉城街尾以東，介乎皇后大道同加倫臺之間，有煤氣總局，內有火井，亦即煤氣鼓。當年，火井漏煤氣大火，氣火由鼓中第二層噴出，一時間燒，先有小聲，後有巨響，煤氣同火，波及周圍，乘風東南上升，遠燒至遇安台同保德街，火舌去到般咸道，熱氣迫到香港大學。至近晉城街，有牆阻擋，氣轉升燒着加倫臺，晉城燒得遲，只燒到十四、十五、十六、十七、十八號，有人傷，無人死。加倫臺燒得至勁，死傷至多。火燒兩三粒鐘，搞到幾百人無家可歸，或驚波及走難街上，金陵酒家同其他商家舖面，都塞滿衣衫。喺爆炸之時，巴基斯坦看更兩人，即刻走開咗緊急系統，放晒啲氣入海。無奈佢因而殉職，火井為此立咗神位。一九六五年，起成西環大廈，仍奉有神位。二〇一五年個拆埋，改建翰林峰，神位已失。

一九七四年，市政局打算收晉城街地，起市政大廈。拆咗樓並未即時起大廈，化成吉地，畀人當公園咁玩。

攷
-

1. ↑  市政局文件：〈Memorandum for Members of the Administration Select Committee, the Recreation Select Committee, the Markets and Street Traders Select Committee, the Capital Works Select Committee, the Libraries Select Committee, the Public Health Select Committee, and the Standing Committee of the Whole Council - Naming of Urban Council Complex〉，檔案編號ADM/140/89、REC/148/89、MST/77/89、CAP/131/89、LIB/45/89、PH/101/89、CW/183/90，一九九〇年一月十六號
2. ↑  〈街道地圖〉 (PDF). 《1991香港年鑑第四十四回》. 2009-04-05. 原著 (PDF)喺2010-08-21歸檔. 喺2009-04-05搵到.
3. ↑  〈西環晉成街一至六號〉.
4. ↑  〈一九零零年至一九二零年在憲報公佈街道名〉.
5. ↑  〈資深播音員李我離世　《天空小說》廣播劇一人演多角享譽省港澳〉.
6. ↑  LIAO Zuhui, Mathilda. "Collective Memories and Attachments of an Urban Community:The Spirit of Place of the Shek Tong Tsui Municipal Services Building and its Immediate Surroundings" (PDF).
7. ↑  "The Hongkong and China Gas Company Ltd – explosion 14th May 1934, 42 killed".

座標: 22°17′08″N 114°08′10″E﻿ / ﻿22.285511°N 114.136°E﻿ / 22.285511; 114.136
晉卦
**晉卦**，或者就咁叫**晉**，係六十四卦之中嘅第卅五卦。佢上卦係離卦，代表火，即係☲ ；下卦係坤卦，代表地，即係☷ 。所以，晉卦就畫成䷢。為咗方便記住卦象，佢有個名叫**火地晉**。

卦辭
--

康侯用錫馬蕃庶，晝日三接。

彖曰：晉，進也。 明出地上，順而麗乎大明，柔進而上行。 是以康侯用錫馬蕃庶，晝日三接也。

象曰：明出地上，晉；君子以自昭明德。

爻辭
--

初六：晉如，摧如，貞吉。 罔孚，裕無咎。

六二：晉如，愁如，貞吉。 受茲介福，於其王母。

六三：眾允，悔亡。

九四：晉如碩鼠，貞厲。

六五：悔亡，失得勿恤，往吉無不利。

上九：晉其角，維用伐邑，厲吉無咎，貞吝。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**LaMB無聲天使**係一個Animax製作嘅動畫，亦係首個Animax Asia製作嘅高清動畫，導演Ryosuke Tei，編劇Carmelo S. J. Juinio，2009年年初喺全亞洲播出，總共3集。

作品取自2007年泛亞洲動畫劇本比賽Animax Awards特別獎得主 － 菲律賓業餘作家Carmelo Juinio嘅劇本。法國同加拿大樂隊簡單計劃（Simple Plan）同埋美國樂隊五次方樂園（The Click Five）有兩首唔同嘅歌（I Can Wait Forever同埋Summertime），作為動畫嘅主題曲。

劇情簡介
----

故事講述主人夏娃（Eve）同埋傑克 葛斯沃（Jack Griswold）喺席諾星對抗「禁固計劃」無形監獄嘅制度。喺該制度下所有囚犯都着住特殊囚衣並叫做「無聲天使」，而且呢個監獄系統會確保所有嚴重罪犯冇自由但都繼續為社會做嘢。夏娃原本係一名科學家，可惜由佢帶領嘅科學實驗發生嚴重意外並造成大量人命傷亡，所以被判成為「無聲天使」。傑克就係一名從其他星球來訪嘅科學家，為咗忘記已故嘅老婆，拼搏令自己沉醉做工。輾轉間佢無意被捲入「無聲天使」同埋無形監獄嘅政治之中，並同夏娃產生一段浪漫嘅愛情。

參考
--

* 何超儀為animax原創動畫lamb：無聲天使反派角色配音

連出去
---

* Animax Hong Kong
* LaMB


|  |  |
| --- | --- |
| Stub icon | 呢篇**無聲天使**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
一個典型嘅數據庫；當中每一個直行代表一個變數，每一個橫行代表一個個案，個數據庫會有每個個案喺各變數上嘅數值。
**事前數據處理**si6 cin4 sou3 geoi3 cyu5 lei5（**data preprocessing**）喺機械學習同數據探勘等領域上係攞到數據之後要做嘅第一個步驟。喺搜集數據嘅過程之後，個研究者手上會有一個數據庫，個數據庫嘅數據包含咗每一個個案喺每個變數上嘅數值。喺現實世界當中，搜集數據過程都係唔完全受控嘅，所以搜集到嘅數據幾乎梗會出啲錯，例如係某幾個個案喺某個變數上嘅數值唔見咗（即係所謂嘅缺失數據）或者有啲擺明冇可能嘅數值（例：有個個案喺「年齡」呢個變數嘅數值係負數），等等。呢啲噉嘅數據直接攞去分析嘅話好多時會搞到個程式出錯，所以做機械學習嘅人喺開始俾個程式做學習之前往往會做啲事前處理先。

舉個例說明，假想有個金融學方面嘅學者想用機械學習教個電腦程式預測股價，佢可以去一啲網上嘅金融數據庫嗰度攞某一柞股票喺某一段時間之間嘅價格（睇埋大數據），一隻股票為止一個個案，每隻股票都會喺「2019 年 7 月 1 號嘅價格」同「2019 年 8 月 1 號嘅價格」等嘅多個變數上有個值，但係呢啲數據都係由某啲人或者程式負責搜集嘅，兩者都可能會有失誤：例如可能有某隻股票「2019 年 7 月 1 號嘅價格」係一個唔知嘅數值（數據唔見咗）；又或者搜集數據嘅單位搞錯嘢，有隻股票「2019 年 7 月 1 號嘅價格」係一個冇可能嘅數值（例：負數）。如果個研究者就噉將呢啲數據入俾個機械學習程式處理，個程式好可能會出錯。於是佢就有需要做一啲事前處理，確保佢手上嘅數據庫係可以由機械學習程式處理嘅。

作業
--

事前數據處理大致上涉及以下嘅工作：

* 清走啲好明顯係出咗錯嘅數據（例：負數嘅年齡）；
* 睇吓個數據庫，諗吓使唔使做一啲整體性嘅編輯（例：將所有數據按比例縮放成 0 至 1 之間嘅數值）；
* 將啲數據簡化（睇埋降維）；
* 諗吓好唔好將啲數據嘅格式改變，等柞數據易睇啲。

... 等等。

例子碼
---

以下係一段用 Python 程式語言寫嘅源碼，用途在於將啲數據重新縮放成 0 至 1 之間嘅數值（將每個變數，最大嘅數值設做 1，最細嘅數值設做 0，而喺中間嗰啲數值就按比例變成 0 至 1 之間嘅小數）。噉樣做係因為，有某啲機械學習演算法需要數據係 0 至 1 之間嘅數先至行得到：

```
# Python code to Rescale data (between 0 and 1) 
import pandas 
import scipy 
import numpy 
from sklearn.preprocessing import MinMaxScaler 
url = "https://archive.ics.uci.edu/ml/machine-learning-databases/pima-indians-diabetes/pima-indians-diabetes.data" # 指定一個網址
names = ['preg', 'plas', 'pres', 'skin', 'test', 'mass', 'pedi', 'age', 'class'] # 指定每個變數嘅名
dataframe = pandas.read\_csv(url, names=names) # 由網址嗰度攞數據
array = dataframe.values # 將數據擺入去屬於個程式一個 array 嗰度
  
X = array[:,0:8] # X 呢個 array 包含咗用嚟做預測嘅變數
Y = array[:,8] # Y 呢個 array 包含咗要預測嘅變數

# 將 X 入面嘅數字重新縮放
scaler = MinMaxScaler(feature\_range=(0, 1))
rescaledX = scaler.fit\_transform(X) 
  
# 將做完縮放嘅嗰柞數據 show 出嚟睇
numpy.set\_printoptions(precision=3) 
print(rescaledX[0:5,:])

```

睇埋
--

* 機械學習
* 數據探勘
* 大數據
* 數據科學

攷
-

1. 1 2  Pyle, D. 1999. *Data Preparation for Data Mining*. Morgan Kaufmann Publishers, Los Altos, California.
2. ↑  Chicco D (December 2017). "Ten quick tips for machine learning in computational biology". *BioData Mining*. 10 (35): 1–17.
3. ↑  Oliveri, Paolo; Malegori, Cristina; Simonetti, Remo; Casale, Monica (2019). "The impact of signal pre-processing on the final interpretation of analytical outcomes – A tutorial". *Analytica Chimica Acta*. 1058: 9–17.
4. ↑  Data Preprocessing for Machine learning in Python 互聯網檔案館嘅歸檔，歸檔日期2019年7月6號，..

拎
-

* Online Data Processing Compendium.
* Data preprocessing in predictive data mining. Knowledge Eng. Review 34: e1 (2019).

| * 睇
* 傾
* 改
機械學習同數據探勘 |
| --- |
| 可以睇埋機械學習詞彙同數據科學 |
| 基本概念 | 人工智能 · 學習 · 運算學習論 · 線性可分性 · 事前數據處理 · 特徵提取 · 知識表示 |  |
| 數學模型 | 

|  |
| --- |
| 迴歸模型 · 決策樹（蒙地卡羅樹搜尋） · 貝葉斯網絡 · 支援向量機 · 關聯規則學習 |
| 神經網絡 | 

|  |  |
| --- | --- |
| 網絡基礎 | 人工神經細胞 · 前饋網絡（感知機 · 多層感知機） |
| 遞迴網絡 | 霍菲特網絡 · 玻茲曼機 · 長短期記憶 · 神經圖靈機 |
| 深度學習 | 卷積網絡 · 受限玻茲曼機（深度信念網絡） · 深度強化學習 |
| 網絡概念 | 反向傳播算法 · 關注機制 · 生成對抗網絡 · 基於流嘅生成模型 |
| 自編碼器 · 脈衝神經網絡 · 自組織對映 · 網絡種類一覽 |

 |

 |
| 最佳化 | 誤差函數 · 爬山演算法 · 梯度下降法 · 全局最佳化 · 正則化 · 變分推斷 · 資訊最大化 |
| 學習範式 | 監督式學習 · 非監督式學習 · 強化學習 · 遺傳演算法 · 主動機械學習 |
| 模型評估 | 自助抽樣法 · 交叉驗證 · 訓練曲線 · 適合度函數 · 過適 |
| 主要應用 | 統計分類（線性分類機） · 表徵學習 · 降維（特徵選擇） · 聚類分析 · 異常檢測 |
| 拉雜相關 | 認知科學 · 電腦科學 · 統計學 · 資訊理論 · 資訊系統、資訊過多同大數據 |
| 機械學習類 · 數據探勘類 |
**鄧良**（粵拼：dang6 loeng4；？—？），義陽新野人（而家河南新野），係三國中蜀漢嘅官員，係東漢司徒鄧禹嘅後代，蜀漢大將鄧芝嘅仔。

鄧良嘅老豆鄧芝係蜀漢後期嘅大將，封爵爲陽武亭侯。延熙十四年（251年），佢老豆過世後佢就繼承咗爵位，到景耀年間（258年～263年間）做官到尚書左選郎。

炎興元年（263年）冬天，曹魏將軍鄧艾喺綿竹打敗蜀漢嘅諸葛瞻，蜀漢後主劉禪諗住投降曹魏，於是派侍中張紹、光祿大夫譙周、駙馬都尉鄧良帶住印綬，去鄧艾軍中請降。張紹、鄧良喺雒縣同鄧艾相遇，鄧艾得到份降書十分之開心，立即發信報畀曹魏朝廷聽，嗌張紹、鄧良返去成都先。

蜀漢滅亡後歸咗曹魏，後來司馬氏篡魏，建立咗晉朝，鄧良就重新出仕，做咗晉朝嘅廣漢太守。

參攷資料
----

* 陳壽（著）；裴松之（注）. 〈蜀書：鄧張宗楊傳 — 鄧芝傳〉. 《《三國志》》. 子良，襲爵，景耀中為尚書左選郎，晉朝廣漢太守。
* 陳壽（著）；裴松之（注）. 〈蜀書：後主傳〉. 《《三國志》》. 改元為炎興。冬，鄧艾破衛將軍諸葛瞻於綿竹。用光祿大夫譙周策，降於艾，奉書曰：……謹遣私署侍中張紹、光祿大夫譙周、駙馬都尉鄧良奉繼印綬……紹、良與艾相遇於雒縣。艾得書，大喜，即報書……遣紹良先還。
**二仁溪**喺臺灣西南部，屬於中央管河川，舊名叫**二層行溪**，取自中下游聚落名。亦係高雄市同臺南市嘅界河，源頭喺高雄市內門區木柵里山豬湖（海拔460公尺），主流長度約63.20km。

經黃魏慶先生踏查證實二仁溪源頭唔係山豬湖，並已搵到「最高嘅出水口」為證。山豬湖只係一個地名，研判應該係跟「畚箕湖」嘅意思相同，而家係一片果園，但不論佢係唔係「曾經係個湖」，佢喺分水嶺嘅東坡，屬楠梓仙溪流域中溝坪溪水系，水流無法流向二仁溪。佢附近水塘係「山尾埤」，喺稜線上，但溢水口亦注入溝坪溪水系。

簡介
--

二仁溪上游（喺高雄內門區觀亭里同內南里之間）
二仁河段又有唔同嘅名，上游喺崗山頭以上叫分水溪，中游叫岡山溪，其中下游叫角帶圍溪，到下游至叫做二層行溪或二贊行溪。出海口原來向西南經劉厝出海嘅主河道，喺道光三年七月因暴風雨，出海口轉向改道西北由高雄市茄萣區白砂崙北方入海。主要支流有三爺宮溪、深坑子溪、港尾溝溪、松子腳溪同牛稠埔溪；流域面積達350.04km2。荷治時期叫作清水溪（de Verse Rivier，英文意思：the Fresh River）。

註
-

1. ↑  河長係依據經濟部水利署表12 臺灣地區之河川─中央管河川，該單位水利櫥窗治理計畫- 二仁溪所示河長亦相同，但水利櫥窗另一網頁讓我們看河去(重要河川)- 二仁溪河長則標示為61.20公里

參考
--

1. ↑  熱蘭遮城日誌第一冊，臺南市政府
**鄧肯芒果**（英文：'Duncan' mango）係一種申請咗專利嘅芒果栽培品種，起源於佛羅里達州南部。

歷史
--

鄧肯芒果係源自1956年喺佛州西棕櫚灘（中文：西棕櫚灘）嘅大衛·斯特羅克（David Sturrock）所種嘅芒果樹，而呢棵樹喺1960年開始結果，之後斯特羅克亦為呢種芒果申請咗專利。以前斯特羅克寫書嘅時候，嚟自博因頓海灘（中文：博因頓海灘 (佛羅里達州)）嘅防洪管理局主管拉爾夫·V·鄧肯（Ralph V. Duncan）曾經畀過幾張地圖佢，因此呢隻新品種嘅芒果就以鄧肯嚟命名。由於呢隻品種味道唔錯，容易生產同處理，所以成為咗佛州常見芒果苗株之一。

有指鄧肯芒果係由Edward（英文：Edward (mango)）同Pico雜交而成。一份2005年嘅系譜分析發現水仙芒（英文：Nam Doc Mai）有可能先係鄧肯芒果嘅祖先，但係呢一個分析備受質疑，因為水仙芒係1970年代先至引入佛州嘅，而且鄧肯芒果嘅種子係單胚（英文：monoembryonic）嘅，但係水仙芒係多胚（英文：polyembryonic）嘅。

喺邁阿密嘅美國農業部（中文：美國農業部）種原庫、喺佛州霍姆斯特德（中文：霍姆斯特德 (佛羅里達州)）嘅佛羅里達大學熱帶研習中心（Tropical Research and Education Center）同埋水果與香料公園（英文：Fruit and Spice Park）都有種植鄧肯芒果。

描述
--

鄧肯芒果果實呈長橢圓形，成熟時表皮轉黃，平均重一磅多少少。果實大小同形狀相差唔大。果肉呈橙色，少渣，味道鮮甜溫和，裏面包含住一粒單胚（英文：monoembryonic）種子。喺佛州，鄧肯芒果通常會喺每年嘅7月份成熟。

鄧肯芒果嘅樹生得快，樹冠茂密。樹同果實都有良好嘅抗病性。

參考
--

1. ↑  David Sturrock (1969). "Final Report on Some Mango Hybrids - 1969" (PDF) (82). Proc. Fla. State Hort. Soc: 318–321. 原著 (PDF)喺2012年3月5號歸檔. 喺2019年3月30號搵到. `{{cite journal}}`: Cite journal requires `|journal=` (help)
2. ↑  Cecile T. Olano; Raymond J. Schnell; Wilber E. Quintanilla; Richard J. Campbell (2005). "Pedigree analysis of Florida mango cultivars" (PDF) (118). Proc. Fla. State Hort. Soc: 192–197. 原著 (PDF)喺2010年6月18號歸檔. 喺2019年3月30號搵到. `{{cite journal}}`: Cite journal requires `|journal=` (help)
3. ↑   互聯網檔案館嘅歸檔，歸檔日期2009年5月8號，. USDA, ARS, National Genetic Resources Program. Germplasm Resources Information Network - (GRIN). [Online Database] National Germplasm Resources Laboratory, Beltsville, Maryland.
4. ↑   互聯網檔案館嘅歸檔，歸檔日期2018年4月8號，. Page 3, #23
5. ↑  "Archived copy". 原著喺2011-08-09歸檔. 喺2011-09-28搵到.`{{cite web}}`: CS1 maint: archived copy as title (link)
6. ↑  Campbell, Richard J. (1992). *A Guide to Mangos in Florida*. Fairchild Tropical Garden. p. 55. ISBN 0-9632264-0-1.
7. ↑  "Archived copy". 原著喺2010-12-02歸檔. 喺2010-11-14搵到.`{{cite web}}`: CS1 maint: archived copy as title (link)
1910年嘅彌敦道
**彌敦道**（英文：**Nathan Road**）係香港九龍半島一條馬路，原本叫羅便臣道，係九龍區最主要幹道。佢貫通尖沙咀到旺角成個九龍中心商業區，南至梳士巴利道，北至界限街，駁住長沙灣道同大埔道，中間經過佐敦/官涌同油麻地一帶。成條道約莫長3600米。

港鐵荃灣綫同觀塘綫太子站至尖沙咀站段都響佢地底。

交匯嘅道路
-----

由北至南，佢同呢啲道、街、里交叉：

最北一段，喺北旺角，有大埔道、長沙灣道同界限街路口，之後運動場道，又太子道西，向南係鴉蘭街同水渠道路口，荔枝角道同弼街路口。

南行，旺角中心區，有旺角道，快富街，亞皆老街，奶路臣街，山東街，長沙街，登打士街。

再向南行，油麻地有咸美頓街，碧街，窩打老道，文明里，石壁道，永星里，眾坊街，街市街，加士居道同甘肅街路口，北海街，茂林街。

南行，佐敦或官涌，有西貢街，寧波街同長樂街路口，南京街，佐敦道，寶靈街，德成街，柯士甸道，山林道。

最南，係尖沙嘴，有金巴利道，加連威老道，金馬倫道，海防道同堪富利士道路口，加拿分道，麼地道，北京道，中間道，梳士巴利道。

兩旁主要建築物
-------

以下建築物依由北至南順序排列：


|  |  |
| --- | --- |
| 西側* 太子金都商場
* 旺角滙豐銀行大廈
* 旺角雅蘭中心
* 旺角創興廣場
* 九龍中央郵政局

（位於甘肅街同彌敦道交界）* 永安九龍中心
* 裕華國貨
* 佐敦嘉利大廈（拆咗）
* 佐敦新樂酒店
* 尖沙咀警署
* 柏麗購物大道
* 九龍清真寺
* 香港凱悅酒店（拆咗）
* 國際廣場
* 九龍酒店
* 香港半島酒店

  | 東側* 旺角警署
* 旺角聯合廣場

（位於地港鐵太子站附近）* 旺角始創中心

（位於港鐵太子站附近）* 工業貿易署大樓
* 旺角中心

（位於旺角道同彌敦道交界）* 旺角銀行中心
* 旺角瓊華中心
* 旺角荷里活商業中心
* 旺角信和中心
* 逸東酒店
* 佐敦恆豐中心

（位於港鐵佐敦站附近）* 聖安德烈堂
* 美麗華酒店
* 東英大廈（拆咗）
* The ONE
* 文遜大廈
* 金域假日酒店
* 重慶大廈
* 香港喜來登酒店

  |

相
-

* 彌敦道上嘅柏麗購物大道彌敦道上嘅柏麗購物大道
* 尖沙咀段彌敦道喺2007年6月完成綠化工程尖沙咀段彌敦道喺2007年6月完成綠化工程
* 彌敦道旺角段彌敦道旺角段
* 彌敦道近太子道彌敦道近太子道
* 彌敦道太子段，近旺角警署彌敦道太子段，近旺角警署
* 夜晚嘅彌敦道夜晚嘅彌敦道
* 彌敦道彌敦道

睇埋
--

* 廣東道

參考
--

|  |  |
| --- | --- |
|  | 維基同享有多媒體嘅嘢：**彌敦道** |
唔好同**幫港出聲**搞亂。
**幫港發聲**（Sing Majority）係一個以Facebook、Instagram同YouTube為平台嘅網絡媒體，內容以批評同諷刺中共，香港親中共派同佢哋嘅支持者為主，而家有超過14萬追蹤者。

事件
--

### 舉辦滴答樂壇我最討厭的頒獎禮

喺2021年1月，幫港發聲舉辦咗「滴答樂壇我最討厭的頒獎禮」，由網民選出「我最討厭的男歌手、女歌手」。唔少網民都提名一啲曾經發表親中，撐警言論嘅藝人。經過提名之後，「我最討厭的男歌手」最後五強有陳偉霆、劉德華、周柏豪、鍾鎮濤同埋譚詠麟，而「我最討厭的女歌手」最後五強就有楊千嬅、肥媽、劉美君、黎瑞恩同埋譚嘉儀。有網民話對於一向「表忠」嘅容祖兒、鄧紫棋、歐陽靖同埋陳小春等未有入圍感到失望，亦有人話唔明點解譚嘉儀有份。有網民仲話好難揀，話要打和全部選嗮佢。

幫港發聲公佈最終嘅結果如下：

| 男歌手 | 得票 | 女歌手 | 得票 |
| --- | --- | --- | --- |
| 譚詠麟（最高票） | 43625票 | 楊千嬅（最高票） | 95322票 |
| 劉德華 | 23542票 | 黎瑞恩 | 12933票 |
| 周柏豪 | 23542票 | 劉美君 | 11672票 |
| 陳偉霆 | 17025票 | 肥媽 | 9635票 |
| 鍾鎮濤 | 9483票 | 譚嘉儀 | 7532票 |

另外，幫港發聲亦宣稱「內定」咗我「最討厭的組合」同埋「我最討厭的歌曲」嘅得獎者，分別係Supper Moment同埋立法會議員梁美芬嘅《點解要攬炒》。部分網民回應結果，話所有得獎者係眾望所歸。

參考
--

1. ↑  〈周柏豪楊千嬅入圍網站「我最討厭的男、女歌手」選舉五強 網民質疑點解冇祖兒同小春 ｜ 蘋果日報〉. 《Apple Daily 蘋果日報》 (香港中文). 原著喺2021-01-08歸檔. 喺2021-01-06搵到.
2. 1 2  〈滴答樂壇【我最討厭的頒獎禮】2020 ，香港最有影響力的樂壇成績表。〉. 《男生時報》 (臺灣中文). 原著喺2021-01-08歸檔. 喺2021-01-06搵到.
3. 1 2  〈譚詠麟撼贏周柏豪奪「我最討厭的男歌手」 楊千嬅冇對手下奪女歌手獎 ｜ 蘋果日報〉. 《Apple Daily 蘋果日報》 (香港中文). 原著喺2021-01-09歸檔. 喺2021-01-06搵到.

出面網頁
----

* 幫港發聲嘅Facebook頁 改維基數據
* 幫港發聲嘅Instagram頁 改維基數據